-SS  Egyes  füzet  ára  30  fillér,  m- 


"h*. 
■^ 


)O^E3O2DOCE3O^3Orí3  0CEl03^0CZ3OC2D0C23(/ 


SgRAGYÁR  KÖNYVTÁR. 


-O  ODO  C7JDO  CX^O 


==^0  HHWT^I     nunun     fUDO    ANTAL.     |c"3<T>C^í:^ 


■tű 


-cfl3»«»«»ft>- 


DÓCZI  LAJOS. 


CSOKONA 


n  i 


frcj-cj-c^; 


MINDEN  FÜZET  EOYENKÉNT  KAPHATÓ     ^CJOC  J-C D"  i 

o 


LAMPEL   RÓBERT    (Wodianer   F.  és   Fiai) 

CS.    ftKIR.   UDV    >6nrvKMEt«(D(|l     IUD1PEITE*.  UílUUTUr  ti  .HAH  «uri 


O-0-OO-O-O-O.0-C-0-0-O-J-0«l 


Minden  hó  lén  és  15-én  uj  fűzet  jelenik  meg. 


•• 


91  AGYAR  KOWVTAR. 


Szerkeszti:  RADO  ANTAL. 


Egy-egy  szám  ára  30  fillér.  *  Minden  füzet  külön  is  kapható. 

A   dőlt   betűkkel    nyomtatott   nevek    a   fordítót,    illetve    közrebocsátót 
jelzik.  A  csillaggal  jelzett  művek  színdarabok. 


141.  Foe  E.  Rejtelmes  történetek. 
Második  sorozat.  Tolnai  Vilmos. 

*142.  Moliére.  A  kényeskedők. 
Hevesi  Sándor. 

148.  Thury  Zoltán,  urak  és  pa- 
rasztok. (Elbeszélések). 

144.  Arany.  Vojtina  Ara  poéti- 
kája. Kelemen  Béla.  (isk.  kiad.) 

145.  Tinódi  Sebestyén  váloga- 
tott históriás  énekei.  Petényi  A. 

"146.  Tóth  Ede.  A  Toloncz. 

147.  Szabóné  Nogáll  Janka 
Mara  ób  egyéb  törtenetek. 

148.  Kisfaludy  Károly  víg  el- 
beszélései. Banóczi  J. 

149.  Kiplingé  A  Dsongel  könyve. 
I.  Mikes  L. 

150.  Magyar  népdalok.  Ko- 
vács A.  (Isk.  kiadás.) 

151—153.  Kempis.  Krisztus  köve- 
téséről. Pázmány. 

154.  Jókai  ||.  Ne  nyúlj    hozzám. 

155—156.  Esküdtek  és  esküdtbirák 
törvénykönyve.  K.  Nagy  S. 

157.  "Wells.    As    Időgép.    Mikes. 

158.  Petőfi.  Családi  versei.  S%iny- 
nyei  F.  Képekkel. 

159.  Tábori  R.Különös  történetek. 

160.  Ouida.  Tonia.  Törbkné  Fény- 
vessy  Szeréna. 

161.  Franozla  elbeszélők  tára. 
111.  Ambrus  és  Hevesi. 

"168.    Alschylos.    Agamemnon. 

Váradi  Antal. 
168.  Petőfi.  A  helység  kalapácsa. 

János  vitéz    Bánóczi.  Képekkel. 

164.  Kipling.  Indiai  történetek.  II. 
Marquis  Géza. 

165.  Majtbényi  Flóra.  Spanyol- 
országi képek. 

166.  Verseghy  Ferenoz  vált 
költeményei.  Madarász  F. 

167.  Plntarobos.  Coriolanua  Dr. 
'acskovics  Kálmán. 


168.  Mindszenti  G.  naplója. 
Apor  Metamorphosis  Transyl- 
vaniae.  Dr.  Ballá  I. 

169—170.  Dosztojevszkij.  A  já- 
tékos naplója.  Szabó  Endre. 

171.  Petőfi  Sándor  költeményei. 
Táj-  és  életképek.  Vajda  Gy. 

172.Barnum  milliói.Dowtofcos  E. 

178.  Radó  A.    Két  olasz  költőnő. 

174.  Kenedi  Géza.    Három  elb. 

175.  Jókai  M.  Kisebb  alkalmi  be- 
szédei. Szinnyei  Ferencz. 

176.  Xd.  Ábrányi  Kornél.  Jel- 
lemképek a  magyar  zenevilágból 

177—178.  Szemere-Maröozi.  A 
sakkjáték  kézikönyve.  Ábrákkal. 

•179—180.  Shakspere.CoriolanuB 
Petőfi— Radó. 

181.  Petőfi    S.    vegyes    költemé- 
nyei. I.  r.  Balassa  J.  Képekkel. 
|  182.    Heine    költeményeiből! 

Endrődi  Sándor. 
!  188.  Vanderheym  I.G.Húszhó 
nap   Abessziniában.    Brózik   K 
Képekkel. 

184.  Tarozai  György.  Dönk 
vitéz  Rómában. 

•185.  Jean  Raoine.  Phédra.  Áb- 
rányi Emil. 

186.  Balassa  Bálint  válogatott 
költeményei.  Erdélyi  Pál. 

187.  Fatapenko.  Egy  vén  diák 
elbeszélései.  Ambrozovics  D. 

188.  A  béosl  képes  krónika 
Madzsarl.  (Szemelvények.) 

ísv.  vonan  Doyle.  Doktor  Hol- 
mes kalandjai.  1.  Lándor  T. 

190.  Oyprian.  (Andor  J.)  Margitka 
szökése  és  egyéb  történetek. 

191.  Kipling.  A  Dsungel  könyve. 
II.  Mikes   Zajos.   Képekkol. 

192.  Ovidius  verseiből.  Pau- 
lovits  Károly. 

Gsofconai. 

(1773—1805). 

,,  .  .  .  Irok  a  boldogabb  mara- 
déknak, irok  a  XX.  vagy 
XXL  századnak,  irok  an- 
nak a  kornak,  a  melyben  a 
magyar  vagy  igazán  ma- 
gyar lesz,  vagy  igazán  sem- 
mi sem." 

Csokonai  Mihály  Márton  Jó- 
zsefhez, 1801.  mart.  19. 

Csalódott-e  jósszavában  a  kedvetlen  költő, 
mikor  e  század  első  évében  elfordult  a  század- 
tól és  a  huszadikat  vagy  huszonegyediket  nevezte 
a  magáénak? 

Emléket  teszünk  neki  bölcsője  városában ; 
jelen  van  képviselői  által  az  ország.*  Örökségét 
bírja  és  tiszleletben  tartja  a  nemzet,  s  műveit  telibb 
rendben  gyűjtötte  és  őrzi  az  utókor,  mint  birta  va- 
laha ö  maga,  ki  nem  egyszer  ismerőseitől  kérte 
saját  szekrényében  eltévedt  művének  másolatát. 
Költői  és  emberi  alakjának  szobrát  gondosabb  mun- 
kával és  szerencsésebb  ihlettel  állította  föl  Toldi, 
az  irodalmi  pantheon  mestere,  mint  bármelyik  tár- 
sáét. Nevét  büszkén  emlegeti  minden  magyar.  És 
mégis  —  e  napon,  mikor  szobrát  leplezi  le  a  még 

*  1871.  okt.  11-én,  mikor  Debreczenben  lelep- 
lezték Csokonai  érczszobrát,  Izsó  Miklós  művét.  E  ta- 
nulmány a  leleplezés  alkalmából  íródott. 

le  sem  áldozó  század,  —  mondhatjuk-e,  hogy 
századunk  birja  őt  s  hogy  nem  engedjük  őt  a 
huszadiknak  ? 

Talán  mondhatjuk,  talán  nem.  Egy  nemze- 
dék választ  el  a  százados  mesgyétől  s  rajta  áll, 
bizonyítani,  a  mi  ma  még  kétes :  hogy  már  e  század- 
ban is  „magyar  lesz  igazán  a  magyar,"  s  hogy, 
a  melynek  írt,  az  a  boldogabb  maradék  mi 
vagyunk. 

Mert  az  emlék  lehet  rövid  lelkesedés  műve, 
melynek  indító  ereje  azonfölül  Debreczenre  szo- 
rítkozik; az  ünnep  zaja  pedig  hamar  elhangzik  s 
az  oszló  vendégsereg  nagyon  is  hasonló  a  teme- 
tőről hazatérő  rokonsághoz,  mely  teljesen  ki  véli 
engesztelni  a  felejthetlen  árnyat,  ha  díszes  követ 
állít  sírjára,  emlékeztetni  az  idegent  arra,  a  kire 
ritkán  emlékeznek  övéi. 

Mert  Csokonait,  bármily  kedvetlenül  fordult 
el  korától,  melynek  nem  volt  ereje  napfényre  hozni 
az  ő  kész  munkáit,  aligha  buzgóbban  nem  olvas- 
ták, és  jobban  nem  ismerték  kortársai,  mint  mi. 
Még  1815-ben  Kölcsey,  midőn  fogósabban  kivánta 
Csokonai  műveit  bírálni,  oly  mentegetőzésen 
kezdte,  hogy  „azon  aesthetikus,  ki  Csokonairól  szól, 
kénytelen  a  nagyobb  publikum  értelmével  meg- 
vívni." Nemcsak  nevét  ismerték  ama  kevés  hirlapű 
korban,  hanem  műveit  is  szerették  az  irodalom;- 
nak  mind  pártfogói,  mind  szerényebb  helyzetű 
kedvelői.  Mintha  csak  egyike  volna  a  kor-divat 
hevenye  íróinak,  úgy  látjuk  őt  az  olvasótömeg  ke- 
gyében ellenkezésben  a  kritikával,  mely  Kazinczy 
és  Kölcsey  által  a  jobb  izlés  nevében  tiltakozik  a 
föltétlen  elismerés  ellen,  és  válogatva  jósol  fön- 
maradást  műveinek.  Ma  a  viszony  meg  van  for- 
dítva. Csokonairól  a  nagy  közönség,  mint  régi 
íróról  emlékezik  és  legtöbben,  mint  elavultról;  a 
kritikának   kell  fölszólalni  mellette   és   rámutatni 

műveire,  biztatni  az  irodalom  profánusait, 
hogy  nincsenek  kizárva  élvezetéből,  sőt  tovább- 
menve, igazságot  tenni  a  kritikán  is  és  beismerni, 
hogy  inkább  elavultak  Kazinczy  és  Kölcsey,  mint 
Csokonai  Vitéz  Mihály. 

De  ily  szándékkal  fogván  tollat,  nem  kell-e 
nekem  átvennem  Kölcsey  szavát  s  a  vázlatot  azon 
kezdenem,  hogy  „aki  Csokonairól  szól,  kénytelen  a 
nagyobb  közönség  értelmével  megvívni"  ?  Megvívni 
nemcsak  azéit,  mert  Csokonairól  szól,  a  kinek  dí- 
szes helyet  ád  a  közönség  könyvtáraiban,  de  akit 
nem  igen  tartogat  olvasó-asztalán,  hanem  azért  is, 
mert  Kölcsey  ellen  szól.  Azonban  —  Kölcseyvel 
folytatom  —  „ha  állításai  a  tisztább  ízlésnek  regu- 
láival ellenkezni  nem  fognak,  nem  leszen  oka, 
hogy  akárki  előtt  is  piruljon." 

A  világirodalom  ha  nem  is  érdek,  de  meg- 
állapodás nélkül  mehet  el  Csokonai  mellett :  a  ma- 
gyar irodalom  történetirója  hosszan  fog  előtte 
mélázni.  —  Amannak  Csokonai  annyit  ér,  a  meny- 
nyit és  a  minőt  tett;  nekünk  annyit,  a  mennyit 
tehetett  volna.  Amaz  oly  költőt  lát  benne,  ki  fel- 
tűnő tehetséggel,  tagadhatlan  eredetiséggel  s  a 
nyelv  és  idom  ösztönszerű  hatalmával  mégis  csak 
ritkán  birt  fölvergődni  az  összhangzásig ;  emez  nem 
habozhat  őt  a  Vörösmarty  és  Zrinyi  közti  szak 
legmagasabb  polczára  tenni,  már  azért  sem,  mert  az 
egyetlen  magyar  költő  volt,  a  ki  a  költészet  min- 
den fajában,  lyrában,  eposzban,  drámában  egy- 
aránt a  hivatás  isteni  jogán  tett  foglalást.  Mond- 
hatja Kölcsey,  hogy  „Himíyvel  egy  rendbe 
Csokonait  tenni  nem  lehet,"  —  s  hogy  nincs  benne 
annyi  tűz,  mint  Daykában  és  Bürgerben :  mond- 
hatja, hogy  nála  az  érzés  hangja  csak  tanult :  de 
azért  bevallja  ő  is,  hogy  „midőn  a  nép  tónusában 
lép  elő,  lehetetlen  azon  geniális  szökdelést  tőle 
megtagadni,    mely    a    való   vokácziónak    bélyegét 

hordozza."  Kérdezheti  Kölcsey,  —  vígjátékait  ol- 
vasva —  hogy  „mely  varázslat  tette  őt  által  a  mes- 
terség szép  köréből  oda,  hol  Hanswurst  a  bécsi 
theátrum  szélén  térdein  könyörög  publikumának, 
hogy  ő  rajta  is  nevetni  méltóztassék" :  de  nem 
birná  megmutatni  drámairodalmunk  derekáig  azt 
az  embert,  ki  a  drámai  költés  oly  lényeges  oldalá- 
ban, milyen  a  jellemzés,  oly  erő  jeleit  adná,  mint 
Csokonai  azon  kétségtelenül  szörnyalaku  munkák- 
ban, melyeket  alkalmi  előadásra  vígjátékoknak  he- 
venyészett. S  említheti  Kölcsey  a  kétszeres  föl- 
kiáltójel  gúnyával,  hogy,  Csokonai  eposi  tárgyakat 
kezdett  dallani,  „mert  Árpádiása,  ugy  mondják, 
már  útban  volt ! !"  —  de  hogy  Dorottyában  a  csa- 
pongó humoron,  vagy  Kölcsey  szerint  „a  makacsul 
vidám  lelken"  kivül  vannak  részek,  mint  a  far- 
sangi szánkázás  rajza,  Cserházyné  leírása,  melyek 
a  legkomolyabb  eposznak  is  örök  díszére  válnának, 
azt  ő  csak  észre  nem  vette,  de  tagadni  nem  ta- 
gadhatta volna. 

Ily  sokoldalú,  jelentékeny  és  erőteljes  indu- 
lásnak, való,  hogy  nem  felelt  meg  az,  a  mit  Cso- 
konai elért ;  művei  a  mint  előttünk  állanak,  kevés 
üti  meg  a  tökély  mértékét,  s  alig  egy-kettő  emel- 
kedik a  zavartalan  élvezethez  nélkülözhetlen  har- 
móniára. De  ez  nem  levonandó,  hanem  hozzá- 
adandó, ha  nem  a  művekről,  hanem  a  költő  tar- 
talmáról, a  benne  rejlő  anyagról  akarunk  helyesen 
Ítélni.  Egy  kitűzött  czél  felé  erélyesen,  de  ép  azért 
egyoldalúan  követett  irányban  haladva,  Kazinczy 
is,  Kölcsey  is  helytelen  szigorral  ítélték  meg  Cso- 
konai műveit.  Hagyján,  ha  csak  ezeket.  De  még 
helytelenebbül  Ítélték  meg  a  költőt  magát,  midőn 
azt  vélték,  hogy  többet  kísérlett  meg,  mint  mire 
képes  volt,  holott  a  mit  tehetsége  igért,  egész  min- 
denség volt  ahoz  képest,  a  mit  adott.  Hisz  Ka- 
zinczy, a   megkezdett   „Árpád" -ról    szólva,   jóaka- 

ratot  vél  tanúsítani,  mikor  fölkiált:  „Szerencséjére 
egy  neki  magánál  inkább  kedvező  halál  kikapá 
gyalázatja  elöl." 

E  helytelen  Ítéletre  sokféle  ok  működött 
közre.  Nemcsak  Csokonairól  s  munkáinak  értéké- 
ről voltak  csekély  véleményen  a  finom  izlésü  fér- 
fiak. Nem  csupán  azt  kicsinylették,  a  mi  benne, 
hanem  azt  is,  a  mi  kivüle  volt  és  körülte.  Nem 
becsülték  eléggé  erejét,  s  nem  eléggé  azt,  a 
mi  ez  erőt  oly  igen  darabolta,  lankasztotta 
s  emésztette.  Kölcsey  igyekszik  igazságosnak 
lenni  ebben  is,  de  valósággal  a  méltánylásig  sem 
viszi.  Számba  veszi  Csokonai  kora  halalát,  latba 
veti  hányatott  életét,  s  megengedi,  hogy  ked- 
vezőbb körülmények  „többnek  tehették  volna,  mint 
igy  lehetett."  De  minden  szava  mutatja,  hogy  a 
„több",  mit  ily  kedvező  esetben  igért  volna,  nem 
sok ;  holott  egy  tekintet  Csokonai  korára  és  körül- 
ményeire igen  valószinűvé  teszi,  hogy  több  ez  a 
legtöbbnél,  mit  magyar  költő  nemzetének  adhatott. 

Harminczegy  éves  korában  halt  meg  Cso- 
konai ;  talán  későn  arra,  hogy  csupán  reménytel- 
jes kezdőt  sirassunk  benne,  de  korábban,  sem- 
hogy rendes  viszonyok  közt  is  kifejlett  erejét  lás- 
suk abban,  a  mit  hátrahagyott.  De  az  ő  viszonyai 
nem  rendesek.  0  sok  oldalról  indult  és  azért  las- 
sabban érhetett  volna  azon  pontig,  hol  megítélhető, 
mit  hogyan  bir.  Himfv,  Berzsenyi  az  egy  csapá- 
son, melyen  megindultak,  hamar  eljuthattak  oda, 
a  honnan  csak  lefelé  volt  továbbhaladás.  Petőfi 
gyorsan  lángolt  föl,  és  láthattuk  utolsó  éveiben, 
hogy  magasabbra  nem  igen  fog  csapni.  Arany 
ellenben  —  ki  egy  oldallal  gazdagabb  nála  —  las- 
sabban haladt  s  annyival  folytonosabban;  nála 
lehetséges  volt  a  nagy  emelkedés  Tolditól  Buda 
haláláig.  Ha  nem  vonja  gazdag  természete  a  köl- 
tészet minden  ligete  felé,  Csokonai  korábban  jut 
az  egyik,  vagy  másik  legszentebb  sűrűjébe. 

Ha  már  ily  szempontból  különösen  korai 
volt  reá  nézve  a  halál,  kétszeresen  azzá  lesz,  mi- 
helyt az  ő  irodalmi  föllépésének  módját  veszszük 
szemügyre.  Nem  a  hírlapok  ideje  volt  az,  a  mely- 
ben élt,  sem  a  vasutaké.  A  föllépés  nem  oly  köny- 
nyű  volt,  mint  ma,  és  sem  nevet  nem  lehetett  oly 
gyors  úton  szerezni,  sem  azt,  a  mi  élénk  sajtó 
hiányában  még  fontosabb  volt  a  fiatal  iró  fejlé- 
sére :  az  irodalom  tekintélyeivel  való  összekötte- 
tést. Csokonai  mindkettőt  korán  és  könnyen  sze- 
rezte, de  hasznát  ki  nem  aknázhatta.  Az  ifjú  költő 
első  híre  hamar  hatott  át  a  kollégium  falain  egé- 
szen Kazinczyhoz.  Ez  sietett  levélben  fölkeresni  s 
az  irodalomba  bevezetni  az  ifjút,  oly  magasztalás- 
sal  becsülvén  meg  hozzájutott  zsenge  verseit,  mely 
aligha  igazoltabb  volt  későbbi  gáncsainál.  De  a 
gyors  hir,  melyet  még  tetézett  a  Diétái  Múzsa  meg- 
jelenése, inkább  árthatott,  mint  sem  használt  a 
költő  fejlődésének,  mert  oly  korában  érte,  midőn 
legkevésbbé  hajlandó  a  föllépő  tehetség  akár  az 
önbirálatra,  akár  a  másoktól  való  okulásra.  Ezen- 
túl Csokonai  nem  érte  meg,  hogy  művei  a  közön- 
ség kezére  jussanak.  Az  ő  közönsége,  mondhatni, 
sokáig  ugyanazokból  állt,  kik  műveinek  tárgyát 
képezték.  Ódáit  Maecenásoknak  irta,  szerelmi 
dalait  Lillának,  Dorottyáját  azon  somogyi  körnek, 
mely  alighanem  nyersiben  ismerte  is,  szolgáltatta 
is  a  költeménynek  rá  nézve  kétszeresen  érdekes 
anyagát.  Hálás  közönség  volt  ez,  tán  olykor  igen 
helyes  izlésü  is,  de  vájjon  olyan-e,  mely  Ítéletével, 
tetszésével  vagy  nemtetszésével  igaz  irányában  fej- 
leszt egy  saját  gazdagságától  tévelygő  tehetséget  ? 
Hogy  Maecenas  szépnek  ne  találja  a  neki  szánt 
magasztalást ;  hogy  szerető  leányt  el  ne  ragadjon 
az  őt  halhatatlanító  dallam ;  hogy  baráti  kört 
örömzajra  ne  keltsen  az  ő  mulatságára  készült 
poéma:  bajosan  képzelhető.  így  Csokonai  igen  is 

nagy  mértékben  nyerte  egyik  felét  annak,  a  mit 
csak  közönségétől  várhat  a  költő :  a  sarkantyút ; 
de  egészen  hiányzott,  (ha  az  alanti  hasonlat  mel- 
lett megmaradnunk  szabad)  a  másik  :  a  fékszár. 
A  ki  meg  nem  érte  kiadott  müvének  hatását  és 
visszahatását ;  a  kinek  minden  nevezetesebb  mun- 
kája —  megjelenésre  nézve  —  egy  és  ugyanazon 
korszakba  esik,  az  a  költő  voltaképen  nem  fejlőd- 
hetett, mert  nincsenek  pházisai.  Csak  nőhet  ma- 
gából és  forrhat,  de  nem  fejlődik,  nem  tisztul. 
Csokonai  müveinek  kiadását  nem  érte  meg :  hogy 
érte  volna  meg  azok  kritikáját  ? 

De  sebaj,  mondják.  Voltak  összeköttetései 
korának  jelesbjeivel.  Kazinczy  fölkereste,  össze- 
hozta Horváthtal.  Meglátogathatta  Virágot,  meg- 
hivatott a  „Hírmondó*4  körébe.  De  ugy  van  ő  ezek- 
kel is,  mint  közönségével:  érintkezései  oly  ritkák 
voltak,  hogy  csak  barátiak  lehettek ;  lelkesedést 
többet  adtak,  mint  mérsékletet.  Életrajzát  végig 
követve,  állandó,  valóban  irodalmi  viszonyban, 
ízlésbeli  kölcsönhatásban  nem  találjuk  senkivel. 
Levelezései,  látogatásai  inkább  a  körül  forognak, 
hogy  mikép  lehessen  munkát  nyomtatni,  mint- 
sem a  körül,  hogy  miképen  kellene  irni. 

Talán  nem  is  igen  nyerhetett  volna  az  ösz- 
szeköttetés  által,  hacsak  azt  nem,  hogy  tisztábban 
ismerje  meg  saját  lényét.  Egyéniségre  annyival 
erösebb  volt  kortársainál,  hogy  idomító  hatassál 
annak  lényegére  még  Kazinczy  sem  lehetett.  A  fő- 
dologban,  melyre  Kazinczy  tanításai  vonatkoztak 
volna,  Csokonai  erősebb  volt  nálánál:  a  nyelvízlés 
dolgában.  De  ne  lőjjünk  tul  a  czélon,  s  mondjuk 
helyesebben,  hogy  más-más  volt  az,  a  mit  mind- 
egyik fődolognak  tekintett  a  nyelv  emelésében. 
Kazinczy  jobban  tudta,  mije  hiányzik  a  ma- 
gyar nyelvnek;  Csokonai  jobban  tudta,  hogy 
mije  van. 

Hihető  tehát,  mondjuk,  hogy  nagy  kortár- 
sának finom  szelleme  nem  hatott  volna  erősebben 
Csokonai  keményebb  anyagára  a  folytonos  érint- 
kezésben sem  ;  de  bizonyos  az,  hogy  ez  érintke- 
zés nem  volt  meg.  És  bizonyos,  hogy  ily  elszige- 
telten, kóbor  és  bizonytalan  életmód  mellett,  gyö- 
törve kora  balsorstól,  mely  becsületén,  remény- 
telen szerelemtől,  mely  szívén  rágódott,  s  el- 
halván oly  korán,  hogy  —  műveinek  kiadását  te- 
kintve —  annyi,  mintha  ma  24  éves  korában  dőlne 
sírba  egy  ifjú  tehetség,  hogy  ily  körülmények  ha- 
tása alatt,  nyelvünk  fejletlen  és  általa  még  fejletle- 
nebbül  fölfogott  állapotában  irta  meg  Csokonai  azon 
munkákat,  melyekből  mivoltát  megitélni  készülünk. 

És  gondoljuk  hozzá,  hogy  csonkán  van 
előttünk,  mert  fele  munkája  —  elveszett. 

így,  csak  így  képzelhetjük,  hogy  mi  volt  ő 
s  mivé  lehetett.  Él  fogjuk  hagyni  eszményi  alak- 
ját, hogy  kedvezés  nélküli  igazsággal  annál  mu- 
lassunk, a  mivé  őt  az  ellenséges  való  szorította: 
meglevő  munkáinál.  De  ne  induljunk  útra  a  nél- 
kül, hogy  egészen  el  ne  teljünk  azzal,  a  mi  ő  volt, 
s  minek  csiráit  magával  vitte.  Egyéniségre  erősen, 
mint  Petőfi,  tárgyilagos  szemléletben  gazdagon, 
mint  Zrínyi,  —  a  nyelvben  született  mester,  mint 
Arany,  s  a  tudás  minden  ága  felé  szeretettel  és 
szorgalommal  hajolva,  mint  Eötvös:  igy  áll  előt- 
tünk alakja,  ha  kedvez  neki  mindaz,  a  mi  ellen- 
sége volt:  kor  és  körülmények,  állás,  környezet 
és  élet.  Nem  közönséges  szellem,  s  nem  közön- 
séges büszkeséggel  említendő  általunk,  kik  azért 
sem  szűnhetünk  meg  zarándokolni  az  ő  forrásá- 
hoz, mert  ily  gazdag,  világot  kérő  adománynyal 
magyar  volt,  mint  korában  senki  más.  Így  indult 
—  lassúk,  mennyire  jutott. 

Csokonai  műveiről,  ugy  is  a  mint  előttünk 
vannak,   senki   sem   itél   félszegebben,    mint  a  ki 

sok  érdemüket  beismerve,  az  irodalom  történetébe 
helyzi  el  határczölöpöknek.  Az  elavultság  e  vádja 
igen  kényelmes  kibúvó  annak,  ki  otthonosnak 
szeretne  látszani,  a  nélkül,  hogy  megnézné  saját 
házát.  A  kik  igy  a  régiségek  tárába  teszik  Cso- 
konait, még  kevésbbé  ismerik,  mint  a  kik  egyene- 
sen a  lomtárba  dobják.  Csokonai  nem  avult  el ; 
üdébb  ő  mai  nap  alakra  is,  mint  az  annyival 
későbbi  Bajza,  s  ize  átalában  nem  ósdibb,  mint 
Vörösmarty  első  kisérletei  a  klasszikus  formák- 
ban. Átalában :  egy  eredetiség  soha  sem  avul. 
Formája  érdessé  lehet,  a  mű  maga  élvezetes  ma- 
rad. Ki  mondja  elavultnak  Zrinyit?  Pedig  az  ő 
formája  nemcsak  ósdi,  hanem  ósdinak  is  nagyon 
selejtes.  Csokonai  originale  volt,  s  különösen  ma- 
gyar originale.  Elavulhat-e  —  ránk  magyarokra 
nézve  —  az  a  költő,  a  kiben  az  eredetiséghez  a 
nyelv  oly  érzéke  s  a  kezelés  öntudatossága  is  já- 
rult ?  Elavulhat- e  az,  ki  ép  oly  szerencsés  ösztön- 
nel gyakorolta,  a  mily  villámszerű  belátással  ki- 
mondta azt  az  igazságot,  hogy :  „A  magyarnak 
charactere  az,  hogy  charactere  legyen"  ? 

Meg  nem  állhatom,  hogy  itt  (soron  kivül 
mintegy,  mert  nyelvéről  külön  íogok  szólani)  Cso- 
konai nyelvének  állítólagos  elavultságáról  ne  idéz- 
zek egy  győzedelmes  példát.  Kölcsey,  a  Kazinczy- 
nál költőibb  s  azért  gazdagabb  Ízlésű,  nem  érte 
be  azzal,  hogy  elméletben  ítélje  el  Csokonai  nyel- 
vét és  szólásmódját :  gyakorlati  példán  is  meg 
akarta  mutatni,  milyennek  képzeli  a  tisztult  Cso- 
konait, s  mely  foltjait  kell  eltörülni,  hogy  meg- 
óvja a  rozsdától  nemesebb  anyagát.  „Csokonai  két 
dala  átdolgozva"  olvasható  Kölcsey  „irodalmi  és 
széptani"  művei  közt.  Ez  átdolgozás  1829-ben  je- 
lent meg  s  tanúságát  adja,  hogy  Kölcsey  34  évvel 
ifjabb  formaizlése  hamarabb  avult  el,  mint  az 
eredeti.  Megjegyzem  előre,    hogy  csak  a  formáról 

lévén  szó,  itt  mellőzöm   azt,    hogy   Kölcsey    egy 
strófát  kihagyott.   A   kompoziczio    dolgában  ezzel 
diadalt  űl  Kölcseynk   erős  és  finom   érzéke :  de  a 
költői  nyelv  erejében   nagyon   megveri  őt  a  deb 
reczeni. 

Állítsuk  egymás  mellé  a  két  szöveget: 


A  Rózsabimbóhoz. 

Csokonai  : 

Nyílj  ki,  nyájasan  mosolygó 
Rózsabimbó !  nyilj  ki  már, 

Nyílj  ki;  a  bokorba  bolygó 
Gyenge  szellők  csókja  vár. 

Nyílj  ki  gyenge  kerti  zsenge : 
Hébe  nektárt  hint  terád, 

Szűz  nyakadba  Flóra  gyenge 
Bársonyos  palástot  ád. 

Oh,  miként  fog  díszesedni 
Véled  e  parányi  kert! 

Oh,  hogy  óhajtják  leszedni 
Rólad  azt  a  drága  szert!  *) 


*)  Ide  iktatom  az  eredetiből  azt  a  versszakot, 
melyet  Kölcsey  kihagyott  —  helyes  érzékkel,  mert  an- 
nak kimondására,  hogy  a  költő  leszakítja  a  rózsabim- 
bót, sok  a  strófa  és  Csokonai  kénytelen  azt  hézag- 
pótlóval tömni : 

„Hadd  szakasszalak  le  édes 
Rózsaszál :  szép  vagy  te  már, 

Hej,  ha  meglát,  hány  negédes. 
Hány  kaczér  leányka  vár  ! 

Nem,  nem !  egy  leány  se  nyissa 

Büszke  fűzőjét  terád; 
Ültetőd,  kedves  Julissa 

Néked  újabb  kertet  ád. 

Ott  kevélykedj  bíboroddal. 

Ékesebb  biborja  közt! 
Ott  kevélykedj  illatoddal 

Kedvesebb  illatja  közt. 


Kölcsey : 

Nyílj  ki,  nyájasan  mosolygó 
'Rózsabimbó,  nyílj  ki  már, 

lm  a  zöld  berekben  bolygó 
Gyönge  szellem  csókja  vár. 

Nyílj  ki  bájjal,  mint  Auróra, 
Hébe  nektárt  hint  reád, 

S  istenítő  kézzel  Flóra 
Fénylő  bársony  leplet  ád. 

Kertem  mint  fog  diszesedni, 
Szép  virág,  majdan  veled, 

Oh  mint  óhajtnak  leszedni, 
Látván  égi  kellemed. 

Nem,  nem.  Égi  kellemednek 
Más  nem  nyúl  szentségihez, 

Ujjaim  ha  majd  leszednek 
Lillám  ültet  mellyihez. 

Ott  légy  büszke  biboroddal 
Ékesebb  biborja  közt, 

Ott  légy  büszke  illatoddal 
Kedvesebb  illatja  közt 

Kell-e  szó  és  magyarázat?  Versszakonkint 
mutatható  ki,  hogy  nem  csak  költőileg,  érzelmileg 
gyengébb  az,  a  mit  Csokonaié  helyébe  tesz  Köl- 
csey, hanem  tisztán  nyelvi  szempontból  mai  nap 
halványabb,  fonnyadtabb,  szóval  avultabb.  A  „bo- 
kor" nem  tetszik  Kölcseynek:  mert  nincs  helye 
az  uj,  mindenekfölött  gyengéd  terminológia  lako- 
máján, hol  a  Báj  udvarol  s  a  Kellem  csinálja  a 
honneuroket.  A  „berek"  már  gyöngédebb,  lengébb, 
általánosabb;  s  így,  bár  Csokonai  épen  a  rózsa 
bokrát  képzeli,  melyben  azt  a  szellők  keresik, 
Kölcsey  a  „berek"-nek  ád  előnyt,  melynek  semmi 
köze  a  rózsához,  s  melyet  a  „zöld"  jelző  bizo- 
nyára nem  természetessé,  hanem  csak  —  zölddé 
tesz.  De  legtöbbet  mond  Csokonai  nyelvérzéke 
mellett  a  másik  változtatás.  „Szellők"  csókját  em- 
líti Csokonai,  „szellem  csókja"  tetszik  Kölcseynek. 
Természetesen  nem  azt  akarja  vele  mondani,  a 
mit  mi  értünk  szellem  alatt:  mert  hogy  annyira 
elhigitsa  az  érzéki  képet,  oly  izetlenség  nem  telt 
volna  ki  Kölcsey  költői  érzékétől.  Csak  nyelvér- 
zéke vallotta  magát  gyöngébbnek  Csokonaiénál. 
A  „szellem"  szóval  ő  ugyanazt  akarta  mondani,  a 
mit  Csokonai  a  szellővel.  A  szellő  neki  parasztos, 
durva  volt,  mert  csak  a  nép  használta ;  azon  szók 
egyikét  látta  benne,  a  hol  —  bírálata  szerint  —  a 
„populárt  (köznyelvit)  és  pöbelhaftot  (községit)" 
tévesztette  össze  Csokonai.  Itt  gyakorlatilag  akarta 
alkalmazni,  amit  bírálatában  így  fejez  ki:  „Földi 
által  vezettetvén  a  philologiában,  kezdette  ő  is  ki- 
áltozni, hogy  a  köznéptől  kell  magyarul  tanulni  s 
mivel  ő  ezt  nem  csak  kiáltozta,  de  cselekedte  is, 
innen  van,  hogy  az  iskolai  tónust,  az  alföldi  pro- 
vincialismust  levetkezni  nem  igyekezett.  Még  ma 
is  ott  állanak  sok  szép  dalaiban  a  Gyöngyalak,  a 
Kincsem  (!) ;  a  Csócsi,  s  más  számtalan  köz-expres- 
siok,  melyek  a  legszebb  sorokat  elrútítják  .  .  .* 

Kölcsey  meg  volt  győződve,  hogy  a  „szellő" 
szó  elrútítja  a  sort,  a  melyben  helyet  nyert,  s  he- 
lyébe tette  a  finomított  „szellemet".  S  jött  a  szó- 
értelem egyedül  illetékes  birája,  az  Uzus  és  fel- 
döntötte a  helytelen  Ítéletet.  Csokonai  nyolczvan- 
éves  szava  üdén  virágzik  a  költészet  melegágyán, 
Kölcsey  negyven  éves  szavát  pedig  e  helyen  meg 
sem  értenók  az  eredeti  nélkül.  Csak  igy  avult  el 
Csokonai  nyelve. 

A  második  versszak  párja  között  sem  áll- 
hatjuk meg  az  összehasonlítást.  Másnemű  példát 
lelünk  benne.  Ha  amott  a  szoros  nyelvi,  emitt  a 
formai  érzék  diadalát  üli  Csokonai.  Az  avúltság 
vádját  ellenében  mi  sem  igazolja  súlyosabban, 
mint  a  mythologia  burjána  lyrai  verseiben.  íme, 
jön  Kölcsey,  a  félszázaddal  ifjabb  és  a  négy  sor 
két  görög  istenasszonyát  egy  harmadikkal  toldja 
meg,  e  harmadiknak  pedig  azzal  csinál  helyet, 
hogy  könyörtelenül  szétrontja  a  közbenső  rímével 
oly  zengzetes  kezdő  sort: 

Nyílj  ki  gyenge  kerti  zsenge  — 

Ma  Arany  csuda-dallamokat  sző  e  játszi 
fogásból  s  száz  költőcske,  ki  a  lángész  koszorú- 
jáért a  rímeket  bújja,  utánzással  divattá  tette  e 
versalakot.  így  avult  el  Csokonai  formája. 

Kövessük-e  tovább  is  a  párhuzamot,  vagy 
már  most  is  kivonhatjuk-e  az  eredményt  ?  Szűz 
nyak  —  istenítő  kéz,  bársonyos  palást  —  fénylő 
bársonylepel,  kevélykedj  —  légy  büszke :  mind 
ez  ellentétek  nem  bizonyítják-e,  hogy  az  erő  az, 
mit  a  durvasággal,  az  ősi  s  eredendő  az,  mit  az 
avúltsággal  tévesztett  össze  még  az  oly  eleven 
szép  szellem  is,  milyen  a  Kölcseyé,  s  hogy  annál 
jobban  tévedhetnek  e  tekintetben  azok,  kik  Köl- 
cseynél  annyival  határozottabban  vélnek  Csokonai- 

ról  ítélhetni,  a  mennyivel    kevesebb  az  Ízlésük 
tudományuk  a  Kölcseyénél.*) 

De  ha  azt  mondom,  hogy  Csokonai  ne 
avult  el,  remélem,  senki  sem  olvassa  ki  fbbola: 
hogy  nincsenek  elavult  darabjai.  Még  kevésbl 
állítom,  hogy  minden  munkáját  oly  élvezettel  < 

*)  Ily  széles  kanyarodás  után  már  csak  a  S2 
veg  alatti  jegyzet  „többé  nem  szokatlan  utján"  mert 
uj  kitéréssel  tartóztatni  az  olvasót.  Az  átdolgozott  c 
utolsó  versszakára    kívánom   irányozni  a  koltoi  fon 
iránt  érdeklődő    figyelmét.    Itt    Csokonai  tekintélyét 
Kölcseyé    támogatja    s    mindkettő    együtt  bizonyít 
hogy  gyakran  abból  tanulhatjuk  a  „legújabbat  ,  a 
leginkább  látszik  elavultnak,  íme,  egy  strófa  —  való. 
rim  nélkül ;  bíboroddal  —  illatoddal,    biborja  közt 
illatja  közt.  És  Kölcsey    ki    nem  javítja,    hanem  m 
hagyja.  Ne  tudta  volna,  a  mit    már    poétáink    oly 
tudnak,  hogy  világért  sem  szabad  ugyanazon  kepz 
ragok    s  szók  ismétlésével  rímet  csinálni  ?  Dehogy  n 
tudta :  Csokonai  saját  verstanában  is  elitéli  a  vala-v 
stb.  álrímet,  vagy  szerinte  „sarkalatot .«    De    o    lel, 
értette    a    nyelv  zenéjének  is,  és  nem  érte  be  a    k. 
ismeretével,  mint  legtöbbje  a  mai    fiatal    költőknek 
kik  betűszerint  tanúiván  a  verstan  katejat,    egy   e 
vagy    ,furcsa"  rím  kedveért    fölbontják  azt,  a  mi  i 
kül  a  jó  rímnek  sem  lehet  csöngése  :  a  szerkezet  ara 
mértékét,    symmetriáját.  Nem    sejtik,    hogy  a  paral 
lizmus,    mely    oly    gyönyörű    hangz atot  ad  Csokai 
dalának,  értelmi  rím,  mely  bajosabb  minden  Mekk.u 
—  megkábúl-féle  játéknál.  Amily  igaz,  hogy  a  kiv 
erősíti  a  szabályt,    oly  bizonyos,  hogy  a  szabályt  i 
sem  gyengíti  inkább,    mintha    nem    csinálunk   okoii 
kivételt.    Ily    kivétel    a    versszak    párhuzamos  érte, 
szerkezete,  s  e  kivétel  kellő  alkalmazására  a  legferf 
sebb  példákat  ismét  az  avult  Csokonaiból  menthe 
legifjabb  nemzedék. 

vashatja  a  jelen  kor,  mint  olvasta  az  ő  saját  kö- 
zönsége. De  sok,  a  mi  gyönge,  nem  azért  olyan, 
mert  régi,  hanem  azért,  mert  —  gyönge.  Nem 
mindenki  válogat  úgy  magában,  mint  Arany; 
hány  selejtes  versét  olvassuk,  vagy  is  inkább  nem 
olvassuk  Petőfinek.  Igaz,  hogy  mindenikben  fény- 
lik valami  Petőfiből;  de  végig  olvasván,  bizony 
kimondjuk  nem  egyszer,  hogy  nem  mind  arany, 
a  mi  fénylik.  Csokonaira  ellenben  —  s  ez  nem 
épen  rossz  kalauz  annak,  a  ki  olvassa  —  megfor- 
dítva alkalmaznám  a  mondást.  Nem  mind  fénylik, 
a  mi  arany.  Sok  verse  gyengének  látszik,  és  nem 
az.  „A  kevély"  czimű  kis  leirás  nyilván  iskolai 
munka.  Első  sorai  ezt  mutatják,  s  mintegy  szána- 
kozva futunk  végig  naiv  sorain.  De  ha  jobban 
figyelünk,  meglep  a  vonások  hűsége,  s  ha  a  hang 
naivitása  el  nem  riaszt,  gyönyörködve  olvassuk 
a  fiatal  költő-bölcsész  ez  elmés  és  mély  igazságú 
zárélét : 

Hát  a  világnak  ily  bolondja  sok  van-é  ? 
Hogyne,  hisz  a  világ  az  ily  bolondoké. 
Sőt  már  a  kevélyek  oly  nagy  számmal  vannak, 
Hogy  a  ki  nem  kevély,    már  azt  tartják  annak. 

És  hány  olvasó  nem  engedett  lankadó 
figyelmének  s  félbehagyván  kissé  bőszavú  eleje 
miatt  „Az  estve"  czimü  verset,  elkerülte  a  költő 
mélyéből  jött,  Petőfit  sejtető  fölkiáltást : 

Késsél  még  setét  éj  komor  óráiddal, 
Ne  fedd  bé  kedvemet  hideg  szárnyaiddal: 
Ugy  is  e  világba  semmi  részem  nincsen, 
Mely  bágyadt  lelkemre  megnyugovást  hintsen  ; 
Mikor  a  világnak  lármáját  sokallom, 
Kevélynek,  fösvénynek  csörtetését  hallom, 
Mikor  az  emberek  körültem  zsibongnak, 
S  kényektől  részegen  egymásra  tolongnak. 
Dóczi  Lajos  :  Csokonai.  2 

Te  vagy  még  egyedül,  oh  arany  holdvilág, 
Melyet  árendába  nem  ád  még  a  világ  .  .  . 

Óh  áldott  természet !  oh  csak  te  vagy  nékem 
Az  a  tetőled  nyert  birtokom  s  vidékem, 
Melynek  én  örökös  földes  ura  lettem, 
Mihelyt  te  általad  embernek  születtem ! 

Ily  szépségek  nála  —  a  befejezetlennél,  a 
sokat  és  sokfélét  akarónál,  vajmi  gyakran  rejtőz- 
nek sűrű  dudva  közé.  S  néni  hizelgést,  hanem 
igazságot  cselekszik  rajta  az  a  kritika,  mely  beis- 
merve, hogy  sok  gyönge  verse  van,'  mégis  arra 
inti  az  olvasót,  hogy  ne  az  olvasásban  legyen  ké- 
nyes, hanem  a  kihagyásban  válogatós. 

Azt  is  mondtuk,  hogy  vannak  elavult  da- 
rabjai ;  merjük  hozzátenni,  hogy  elavultak  voltak 
azok  már  akkor  is,  mikor  Írattak.  A  merő  után- 
zatok ezek,  az  első  korából  valók :  nem  Csokonai- 
ból eredetiek,  hanem  önkénytelen  tollba  mondásai, 
akár  a  poézis  tanárainak,  akár  azon  mintáknak, 
melyeket  oly  korában  olvasott  a  költő,  mikor  te- 
hetsége még  csak  az  utánzás  erős  ösztönében 
adta  léteiének  forrongó  jeleit. 

Mert  érdekes  és  majdnem  általános  balvé- 
lemény az,  a  melyet  a  lángelme  első  jeleiről  köz- 
érvényünek  tapasztalunk.  Senkinek  sem  jut  eszébe 
a  szőlőben  a  bor  tüzét  keresni,  de  a  lángelmék 
zsenge  korában  mindenki  keresi  az  eredetiség 
szikrait.  Kutatjuk  gyermekkori  és  iskolai  kézira- 
taikat, s  kegyeletes  hagyományt  csinálunk  hét- 
nyolcz  éves  zsenik  nevezetes  mondásaiból,  mint 
a  melyek  már  korán  hirdették  a  jövendő  nagysá- 
got. Mozartról,  a  szerelem  minden  fenségeinek  és 
kelteméinek  dal'osáról,  mint  sejtelmes  hagyományt 
jegyzettek   föl,   amit    száz    meg   száz  gyermeknél 

igen  közönségesnek  találunk,  hogy  öt  éves  korá- 
ban mindenkitől  azt  kérdé  „szeretsz-e  ?"  —  s  ha 
nem-mel  feleltek,  sirva  fakadt.  Szana  Tamás  úr 
(Csokonai -életrajzában)  a  derék  Gaál  László 
jegyzetei  után  hasonló  hagyományt  beszél  Cso- 
konai gyermekkorából.  A  „kis  Misi"  a  porban 
játszván,  egy  pont  köré  apró  seprőkóró-darabokat 
rak.  Egy  idegen  kérdésére,  hogy  mit  csinál  itt, 
Misi  azt  feleli,  hogy  napot.  A  távozó  idegen  pe- 
dig úgy  találja,  hogy  ebből  korán  kitetszik,  hogy 

—  jó  piktor  lesz  belőle.  Máskor  kis  Misinek 
eszébe  jut,  „elmélázva"  szálanként  enni  salátát  s 
azt  mondani  magáról,  hogy  „úgy  eszi  Misi  a  sa- 
látát, mint  a  kis  borjú  a  szénát".  A  látnoki  epi- 
lógust pedig  atyja  üti  rá,  mondván :  „Ez  korán 
kezdi  a  hasonlítás  tudományát."  A  lángész  efféle 
nyilatkozatai  csak  azt  mutatják,  hogy  nem  lehet 
oly  gyermekes  a  gyermek,  mint  a  milyen  a  férfiú, 
mikor  sokat  akar  mondani. 

A  kik  ily  hagyományok  olvasásában  gyö- 
nyört lelnek  és  sejtelmes  vonzalommal  látják  ilye- 
nekben a  zseni    képződésének    titkát,   rendszerint 

—  ha  jó  érzékük  van  — #  nagyon  kiábrándulnak, 
mikor  a  serdülő,  vagy  már  tizennyolcz  éves  láng- 
ész fönmaradt  munkáit  olvassák.  Ügyes  verselés 
meglepő  utánzás  mind  az,  a  mi  azokat  előnyösen 
I  itünteti :  de  éppen  annak,  a  mi  a  lángelme  kizáró 
szent  öröksége,  az  eredetiségnek  feltűnő  hijjaval 
vannak.  Beethoven  zenéje  a  Pro -netheusball éthez, 
egyik  legkorábbi  munkája,  kiválóan  kellemes  és 
ügyes  hangszerzemény  :  de  egy  árva  szikra  nincs 
benne  Beethovenből.  Schiller  legelső  verseit,  me- 
lyeket utólag  födöztek  föl,  s  melyekkel  a  német- 
országiak fölött  kérkedett  a  gráczi  zúgkiadás,  a 
mi  tartalmukat  illeti,  bármelyik  iskolás  nu  írhatta, 
a  ki  később  napidijnok  lett  a  harminczad-hivata- 
lokban.  Kétségtelen  tapasztalat,    ha   elfogulatlanul 

nézzük  a  sajátszerű  elmék  fejlési  történetét,  hogy 
a  legnagyobb  lángész  is  nem  az  erős  eredetiségen 
indul  meg,  hanem  az  erős  utánzáson.  Nem  az 
hajtja,  a  mi  benne  van,  hanem  kívülről  kapja  föl 
azt,  a  mi  rokon  oldalát  izgatja.  Távol  van  a  lé- 
nyegtől, de  feltűnő  vonzódást  mutat  a  művészet 
technikuma  iránt.  Nem  az  erő  nyilatkozik  benne, 
hanem  a  hajlam. 

Valamint  minden  nagy  zeneköltő  eleinte 
mint  zongora-virtuóz  lépett  föl,  úgy  a  híressé  le- 
endő költők  az  iskola  padjain  verselési  virtuozi- 
tással válnak  ki  a  többi  közül.  Ez  mindenesetre 
feltűnő,  ha  azt  veszszük  tekintetbe,  hogy  a  zseni 
voltaképen  a  forma  hagyományán  van  hivatva 
rést  törni,  de  természetessé  válik,  ha  a  rendkívüli 
szellemek  igazi  lényét  veszszük  szemügyre.  Érzés 
és  gondolkozás  rendkívüli  volta  teszik  —  a  művé- 
szet anyaga  iránt  való,  mondhatni  testi  dispozi- 
czión  fölül  —  a  lángész  mozgató  erejét.  Sem  az 
egyik,  sem  a  másik  nem  nyer  közvetlen  tápot 
azon  körben,  melyben  rendes  viszonyok  között  a 
gyermek  s  a  serdülő  ifjú  mozogni  szoktak.  Érze- 
ményei,  —  mig  a  szülői  ház  oltalma,  az  iskola 
órapontosságú  törvényei  alatt  él,  —  nem  emelked- 
nek magasabbra  a  kis  tó  csapkodó  hullámgyűrűi- 
nél; gondolkozásának  fonalavége  pedig  nagyob- 
bára  mások  kezében  van,  s  valamint  anyagul  csak 
azt  nyeri  rendesen,  a  mit  tanítói  s  szülői  számára 
kimérnek,  úgy  azon  világot  is,  melyben  először 
látja  a  dolgokat,  tőlük  veszi.  Tán  lehetne  mon- 
dani, hogy  a  zsenialitás  első  feltűnőbb  jele  a 
gyermekben,  ha  —  lopva  szerzi  olvasmányát. 
Annyi  kétségtelen,  hogy  addig,  mig  bizonyos  kor- 
beli érettség  és  a  való  élet  szele  nem  ád  a  szív- 
nek nagyobb  érzést  s  az  észnek  keményebb 
munkát,  addig  a  lángész  nem  abban  mutatkozik, 
hogy  milyent  csinál,  hanem  abban,    hogy  folyton 

csinál;  nem  a  mélységben,  hanem  a  könnyüség- 
ben ;  nem  a  minőségben,  hanem  a  mennyiségben, 
s  főleg  nem  teremtésben,  hanem  utánzásban. 

Ha  egy  igen  fiatal  embertől  valami  nagyon 
eredeti  színezetű  munkát  olvasunk,  fogadhatunk 
rá,  hogy  nem  belső  szükségből  írta,  hanem  azért, 
mert  valahol  olvasta,  hogy  a  zseni  a  maga  útján 
jár.  A  mondva  csinált  zsenik  mind  a  maguk  útján 
kezdik,  hogy  végül  elenyészszenek  a  széles  ország- 
úton ;  az  igazi  lángelme,  bárhonnan  induljon,  a 
járt  csapáson  tanúi  járni  s  onnan  leli  útját  a 
rendkivüliséghez.  Shakespeare,  az  óriás,  első  da- 
rabjait máig  is  alig  bírjuk  szétválasztani  törpe 
kortársainak  és  mintáinak  műveitől ;  Schiller  leg- 
eredetibb indulása,  a  Haramiák,  csak  oly  után- 
zása Shakespeare  hangjának,  mint  Göthe  forra- 
dalmat jelző  „Vaskezü  Götz"-e.  Mozart  ugyanazon 
Don  Juan-ban,  mely  hallatlan  ugrással  teremtette 
meg  a  drámai  jellemzenét,  még  féilabbal  az  olasz 
operában  áll,  s  Zrínyi  csak  úgy  támaszkodik 
Virgilre,  mint  Virgil  Homerosra.  Elvégre  lényegé- 
ben is  minden  művészet  nagyban  gyökerezik  az 
utánzás  ösztönén,  s  természetes,  hogy  a  tehetség, 
mely  egykoron  egész  valóját  kifejtve,  mint  láng- 
ész is  utánozva  alkot,  eleinte,  mikor  saját  forrásai 
még  meg  nem  nyíltak,  mikor  ereje  már  mozdul, 
de  tartalma  még  nincs,  merőben  utánoz. 

Csokonai  is  utánzáson  kezdte  s  a  miket 
merő  utánzási  ösztönből  írt,  azon  műveire  teljes 
joggal  mondhatni,  hogy  elavultak. 

Meg  kell  vallanunk,  hogy  Csokonai  tovább 
engedte  magát  a  minták  uralmának,  mintsem  az  ily 
eredeti  szellemnél  természetes  és  szükséges  volt. 
Ez  ellenmondás  földerítésére  sokat  lehetne  itt  föl- 
hozni, de  ez  messze  el  találna  vinni  a  csapásról. 
Csak  egyet  említünk,  mert  lényeges  és  szeretetre- 
méltó vonása  költőnk  egyéniségének :  s  ez  ritka  sze- 

rénysége.  A  mily  erős  volt  benne  a  sugallat,  mely 
költővé  avatta,  oly  erős  volt  bámulata,  odaadása 
és  önfeledő  magasztalása  minden  mű  iránt,  mely- 
ben a  szépnek  csak  legkisebb  adaga  is  készen 
volt  előtte.  Majdnem  minden  előszavában  egész 
naivitással  és  igazságszeretettel  elsorolja  azon  író- 
kat, kik  előtte  lebegtek,  mikor  tervezte,  fogalmazta 
s  kidolgozta  művét.  Jól  értsük,  nem  hogy  az  esz- 
mét, vagy  az  anyagot  tőlük  vette,  hanem  hogy 
lelkesítették,  vagy  gazdagították,  azt  is  külön  meg- 
nyugtázta nekik.  Előttünk  furcsának  tűnik  föl,  de 
ő  természetesnek  találta,  hogy  „Árpád"  hőskölte- 
ményét, melyen  holtáig  kivánt  dolgozni,  előre  is 
úgy  jelentette  be,  hogy  „a  legjobb  mustrák  után", 
Tasso  és  Homerus  nyomán  készíti.  „Béka  egér- 
harcz"-át  ugy  említi,  hogy  „Béka-egér-harcz,  írta 
Homér,  átaiöltöztette  Cs.  V.  M.  a  Blumauer  módja 
szerént".  Pedig  tény,  hogy  több  van  benne  a  ma- 
gáéból, mint  sok  eredeti  műben  abból,  a  kinek 
neve  a  czímlapon  kérkedik. 

De  minél  erősebb  volt  utánzási  hajlama  s 
minél  bensőbb  a  tisztelet,  melyre  mintái  ragadták, 
annál  fényesebben  tünteti  föl  sajátságos  erejét, 
hogy  nyomdokaikon  is  ujat  tudott  lelni  és  erede- 
tit. Müveiben  még  a  mintaképek  zsarnok  formái 
közül  is  ellenállhatatlanul  tör  ki  a  Csokonai  lelke, 
a  görögből,  az  olaszból,  a  németből  a  magyar,  a 
magyar  példák  utánzatából  pedig  a  veleszületett, 
az  elidegenithetlen,  a  saját  tartalmát  kiöntő  egyé- 
niség. 

Ez  egyéniséget  rajzolván,  félnünk  kellene, 
hogy  inkább  szétszedjük  vonásaira,  semhogy 
egész  alakot  nyernénk,  ha  műveit  a  válfajok  is- 
mert osztályai  szerint  vennők  sorba.  Nem  fogjuk 
különszedni  a  lyrikust,  az  epikust,  a  drámaírót  — 
nemcsak  azért,  mert  e  fajokat  ő  a  teremtésben  oly 
tisztán  szét  nem  választotta,  hanem  azért  is,  mert 

akkor  a  faj  osztályokat,  tekintettel  a  költő  fejlődé- 
sére, még  korosztályokra  kellene  aprítanunk,  hogy 
ítéletünk  minden  oldalról  igazolt  lehessen.  Tán 
nemcsak  biztosabb,  hanem  vonzóbb  és  e  kísérlet 
természetéhez  képest  rövidebb  is  lesz,  azon  minő- 
ségek nézőpontjából  követnünk  munkáinak  sorát, 
melyek  a  költő  egyéniségére  határozók  és  többé- 
kevésbbé  minden  munkájában  működésben  lát- 
hatók. 

A  költőt,  mint  minden  művészt,  kétféle  haj- 
lam kiváló  nagysága  emeli  ki  a  közönséges  és  más 
nem  közönséges  szellemek  rendéből.  A  befogadás 
és  a  kihatás  erősebb  ösztöneinek  kell  benne  ta- 
lálkozniuk :  a  fogékonyságnak  és  a  tehetségnek. 
Ez  épen  elég  egyszerű,  hogy  sokan  fölöslegesnek 
tartsák  kimondani,  de  még  sem  oly  egyszerű,  hogy 
seregivel  el  ne  felejtsék.  Ha  mindenki  belátná,  nem 
volna  annyi  eszes  ember,  a  ki  dilettantizmusban 
pazarolná  erejét.  Legalább  annyi  költő-dilettáns 
nem  volna,  a  ki  tehetséget  vél  érezni,  mert  igen 
erős  benne  a  fogékonyság;  a  ki  lyrikusnak  tartja 
magát,  mert  erősen,  vagy  mélyen  érez:  elbeszélő- 
nek, mert  sokat  és  éles  szemmel  látott.  De  ez  tán 
nem  tartozik  egészen  ide. 

A  költőben  a  fogékonyság  nagyobb  volta 
főkép  három  funkczió  kiváló  teljében  nyilatkozik : 
az  érzésben,  az  érzéki  szemléletben  s  az  értelmi 
fölfogásban.  Kiható,  produktiv  ereje,  tehetsége  pe- 
dig a  gondolkozás  erejében  s  anyaga  a  nyelv  s  a 
szélesebb  körű  forma  iránti  erős  érzékben.  E  tu- 
lajdonok foka  átalában  s  viszonylagosságban  egy- 
némelyik  túlnyomó  volta  a  többi  fölött  határozza 
meg  a  költő  mivoltát :  gyöngébb  lehet  az  egyik 
vagy  másik,  de  teljesen  egy  sem  hiányozhatik. 
Bármennyire  alapjául  nézzük  az  érzelmet  és  a  kép- 
zeletet a  költői  alkotásnak  vagy  nyilatkozásnak : 
ostoba  költő  nem  képzelhető.  Másrészt  a  legérzőbb 

leggazdagabb  képzeletű  ember,  ha  a  nyelv  be- 
szédfölötti dallama  iránt  semmi  érzéke,  lehet  költői 
kebel,  mint  Szemere  Bertalan,  de  soha  sem  költő. 

Csokonaiban  megtaláljuk  s  nem  közönséges 
mértékben,  mind  e  tulajdonokat:  de  egészben  vi- 
lágos túlsúlyra  vergődnek  benne  azok,  melyeket 
kihatóknak  s  produktíveknek  neveztünk.  Mélyen  és 
gyöngéden  érzett,  de  megragadóbb  és  változato- 
sabb a  gondolatokban,  melyekben  érzelmeit  kife- 
jezi; értelmi  fölfogása  jelentékeny,  de  nem  oly 
mélyreható  és  belterjes,  mint  azon  ösztöne,  mely- 
lyel  ő,  mint  minden  vérmes  alkat  a  nyert  anyagot 
emésztette  és  saját  gondolkozására  dolgozta  föl. 
Szemlélete  éles  és  figyelmes,  konkrét  és  gazdagon 
részletező  :  de  semmi  ahoz  az  ős  erőhöz  képest, 
melylyel  a  hangzást  és  alakot  átalában,  és  magyar 
nyelvének  anyagát  s  szellemét  különösen  birta, 
tartotta  és  nagyban,  kicsinyben  kormányozta. 

A  tehetségnek  e  túlnyomó  volta  a  fogékony- 
ság fölött,  ez  rejti  magában  kulcsát  Csokonai  köl- 
tői lényének. 

Követni  fogjuk  azt  mélyebbre  és  látni  fog- 
juk, hogy  ez  sokat  fejt  meg,  a  mi  föltűnő  e  saját- 
ságos szellem  nyilatkozásaiban.  Ne  higyjük,  hogy 
megszűnik  természet  emberének  lenni,  azért,  mert 
oly  igazi  művész-természet. 

Dalos  természet  ő  minden  ízében  s  inkább 
dalos,  mint  érzelmes.  De  azért  nem  volt  kevésbbé 
természetes  :  hogy  danoljon,  természete  volt.  Innen 
sokféle  kísérlete;  innen  mértéktelen  fordítgatási 
hajlama ;  innen  az,  mit  Kölcsey  csupán  a  kenyér- 
kereset szükségére  származtat  vissza :  a  sokat 
írás.  Innen  érzéseinek  váltakozása,  s  hogy  Lilláról 
vígdalokat  zeng  akkor  is,  mikor  elvesztette.  Éne- 
kes volta  idéz  érzelmeket,  nem  valótlanokat,  ha- 
nem távol  esőket,  mikor  „más  nóta"  mozdul 
benne.  Innen  kóbor  életmódja !  Mint  a  „Tavasz"- 
fordításában  oly  kedvesen  mondja: 

Tarkán  ugrál  a  bokrokra 

A  ten^elicz ;  rátekint 
A  virágzó  bogácsokra : 

Dalja  ugrós  magákint. 

Azonban  ne  higyjük,  hogy  a  mi  gyengébb 
nála  a  művészi  oldalnál,  annak  azért  abszolúte  is 
gyöngének  kell  lennie.  Kölcsey  ki  vélte  mondhatni, 
hogy  Csokonaiban  az  érzés  hangja  csak  tanúit.  E 
tévedésbe  (az  akkor  külömben  csak  25  éves)  Köl- 
csey nem  esett  volna,  ha  nincs  az  az  ötlete,  hogy 
bírálatát  párhuzam  alakjába  önti  —  Bürger  és  Cso- 
konai közt. 

S  a  párhuzam  sem  viszi  oly  téves  czélra, 
ha  kiindulásul  nem  egy  balvéleményt  választ.  Ki- 
váló egyéniségek  összehasonlítása  ugyan  is  inkább 
arra  jó,  hogy  a  külömbséget,  mint  arra,  hogy  a 
hasonlatosságot  derítse  ki  az  illetőkben.  Ha  Köl- 
csey ily  szempontból  indul,  akkor  ki  nem  kerüli 
figyelmét,  hogy  Bürger  merőben  más  érzésű  lehet, 
mint  Csokonai,  anélkül,  hogy  ez  utóbbi  kevésbbé 
érzelmes  legyen.  De  Kölcsey  az  ő  párhuzamát  azon 
állításon  kezdi,  hogy  Csokonai  Bürgerrel  nemcsak 
hasonló  géniusz,  hanem  ót  öntudatosan  is  mint 
példáját  követő.  Ez  állítás  téves  volt  és  téves  a 
következtetés  is,  melyet  hozzáfűzött. 

Az  állítást  eléggé  czáfolja  az,  hogy  Csoko- 
nai alig  egy  darabot  fordított  Bürgerből,  s  hogy 
soha  sem  írt  balladát.  Bürgernek  pedig  legerősebb, 
legvonzóbb  s  legsajátabb  művei  balladái  voltak. 
Képzelhető- e,  hogy  oly  utánzási  és  fordítási  haj- 
lammal biró  költő,  mint  Csokonai,  ha  csakugyan 
Bürger  után  törekszik,  ennek  ne  adja  jelét  fordí- 
tásban és  főleg  balladái  utánzásában?  Pedig  Köl- 
csey e  föltevésre  építve  nem  úgy  itéli  meg  Csoko- 
nait, hogy  más  mint  Bürger,  hanem  ugy,  hogy 
hasonló  akarván  lenni,  nem  bírt  hozzá  fölemel- 
kedni. Egészen  máskép  áll  a  dolog. 

Hasonló  Csokonai  Bürgerhez  az  érzés  ter- 
mészetességében s  igazságában,  valamint  a  hang 
érzéki  voltában;  hasonló  abban,  hogy  érzésre  s 
hangra  szint'  úgy  elüt  magyar  kortársaitól,  mint 
elütött  a  forró  lelkű  Bürger  a  mindig  lángoló,  de 
soha  sem  izzó  Schillertől.  Azonban  az  érzés  minő- 
ségében Bürger  és  Csokonai  közt  nagy  az  eltérés. 
Bürger  viharos,  Csokonai  benső  ;  Bürger  tépelődő, 
Csokonai  szenvedő ;  Bürger  féktelen,  Csokonai 
lemondó ;  Bürger  a  küzdelmet  keresi,  Csokonai  az 
engesztelést  ;  szóval :  Bürger  beteg,  Csokonai 
egészséges.  Abban  találkoznak  ők,  hogy  mind  a 
kettő  igaz,  természetes,  erős  érzelmű  s  érzelmét 
igazán,  természetesen  és  erősen  bírja  kifejezni,  de 
érzésök  módja  külömbözik. 

Ugyanabból  a  szempontból  ugyanoly  téve- 
sen hasonlította  Kölcsey  költőnket  Hímfyhez,  kü- 
lönös vonatkozással  „Lillá"-ra. 

Hímfy  hevesebben  érez,  de  nem  mélyebben  ; 
viharosabban,  de  nem  igazabbúi.  Csokonai  alap- 
hangja szelíd  és  lágy,  Kisfaludyé  szenvedélyes  es 
rohamos.  De  mindkettő  az  érzés  hangja,  s  a  kü- 
lömbség  csak  az,  hogy  Csokonai,  mint  a  nyelv 
nagyobb  mestere,  kevesebb  szóval  éri  be,  mint 
Hímfy.  Csokonai  érzése,  mikor  a  keserv  hangjait 
pendíti  meg,  fájdalmas,  kedves,  panaszló;  Himfyé 
gyötrött,  megragadó,  vádoló.  Csokonai  minden  fáj- 
dalma csakhamar  nagy  rezignáczióra  fordul,  vagy 
reményre;  Hímfy  vagy  zokog,  vagy  ujjong.  Azért 
van,  hogy  Hímfy  egy  könyvet  bir  megtölteni  szen- 
vedéseivel, egy  könyvet  boldogságával  s  mind- 
egyiknek a  végén  érezzük,  hogy  ugyanígy  meg- 
tölthetett  volna  még  kettőt,  a  nélkül,  hogy  érzelme 
növekednék  vagy  fogyna.  Ellenben  Csokonai  alig 
képes  befejezni  versét  a  nélkül,  hogy  a  panasz 
vagy  hattyúdallá  el  ne  haldokoljon,  vagy  a  meg- 
váltás remény  himnusába  át  ne  csapjon.  Első  éne- 


Csokonai.  27 

két  a  hűtelen  Lillához    (mert  hütelen  volt   s   nem 
hideg,  mint  a  Hímfy  istennője)  a  „Szemrehányást" 
a  kaczérhoz,  kinek    „kedvesebb    kezd   lenni   nála 
egy  enyelgő  lepke  pár",  mily  meghatóan  végzi : 
Én  pedig,  mintsem  szavamban 

Tégedet  csúfoljalak. 
Szánlak  inkább,  és  magamban 

Megbocsátok,  gyöngyalak  I 
Hogy  ledörgi  vala  a  hűtlent  minden  villá- 
maival Petőfi,  aki  már  egy  barátja  hidegüléseért 
is  a  czudar  világ  szeme  közé  dobja  a  keziyűt.  De 
vájjon  azért  kevésbbé  igaz-e  a  Csokonai  szelíd  ér- 
zése, mint  amannak  lángolása  ?  Aligha  I  Sőt  talán 
—  olykor  —  megfordítva.  Nekem  legalább  úgy 
látszik,  hogy  Petőfi  néha,  de  Hímíy  többnyire  oly 
hangon  szeret,  a  hogy  Rómeó  Rozamundát;  Cso- 
konai pedig  úgy,  a  hogy  Rómeó  Júliát  az  erkély 
boldog  csevegésében. 

Semmi  sem  tanúskodik  fényesebben  Csoko- 
nai érzésének  mind  forró  heve,  mindezen  sajátos 
jótékony  színezete  mellett,  mint  verseinek  azon 
legtökéletesb  gyöngye,  mely  „Utolsó  szerencsétlen- 
ség" czim  alatt  zengi  életének  egész  hajótörését. 
Érező  ember  nem  olvashatja  e  költeményt,  hogy 
vele  ne  sírjon  egy  eltemetett  boldogság  fölött : 

Már  azt  hittem,  hogy.  ha  készen 
Állnak  is  száz  szélveszek, 
Az  én  Lillám  enyim  lészen, 
S  én  a  Lillámé  leszek. 
Megvakulva,  siketűlve, 
Szándékom  kormányán  ülve 
Kergettem  a  drága  jót  — 
S  a  révnél  törtem  hajót. 

Fájdalma  még  növekszik  s  keserűséggel    fordul   a 
rablóhoz,  ki  öt  megfosztja   mindenétől,   a   nélkül, 

hogy  gazdagabb  lenne  általa.  S  itt,  hol  tehetlen- 
ségében  a  világ  törvényei  s  a  sors  ellenében  sok 
más  a  világgal  s  az  emberekkel  meghasonlanék, 
ő  is  elfordul  tőlük,  de  a  maga  hangján,  a  maga 
érzése  szerint.  Hangja  nem  keserű,  hanem  pana- 
szos; nem  gyűlöli  őket,  csak  nincs  bizalma  hoz- 
zájok.  S  e  szelíd  érzés  mégis  mily  igazán  rajzolja 
az  elhagyott,  ez  elárvult  szív  keservét,  mely  más 
rokonérzést  sem  remél  : 

Sírok  én ;  de  csak  keblembe 
Hullnak  néma  könnyeim. 
S  a  magános  gyötrelembe 
Legelnek  képzéseim, 
Senkihez  nincs  bizodalmam, 
Hogy  tűrje  s  mentse  siralmam: 
Ah,  minden  boldogtalan 
A  földön  megvetve  van! 

S  még  sötétebbre  alkonyodik  lelkének  szen- 
télye, melyből  elrabolták  az  oltárképet.  A  halált 
szólítja,  hogy  oldja  föl  a  végzetes  csomót  s  vagy 
őt  vigye  sírba,  vagy  azt,  ki  szeretetlen  öleli  Lillát. 
De  itt  is  csakhamar  magát  kínálja  áldozatnak: 

Jobb,  ha  engemet  választol, 
Ki  legroncsoltabb  vagyok; 
Egy  szellőddel  elszárasztol, 
Egy  ujjadtól  megfagyok ! 

S  vájjon  min  végződik  a  fájdalom  e  zsol- 
tára? Az  ellenmondások,  a  küzködés,  a  remény- 
telenség e  hideg  éjjelébe  hajnal  int,  milyen  csak 
Csokonai  bújának  derülhet ; 

De  mit  láttatsz  a  jövendő 
Tükörében,  kék  remény  ? 
Oh  felrózsázott  esztendő  — 
Oh  mennyből  szállt  tünemény  — 

Oh  szivet  olvasztó  hangok  — 
Oh  oltári  fáklyahangok  — 
Oh  élet  —  oh  szerelem  — 
Oh  ne  játszatok  velem  ! 

De  ők  játszanak  vele ;  hogy  ne !  hiszen  saját  keb- 
lének, méla,  enyhe  érzelmének  magzatjai  azok.  S 
ő  enged  a  játéknak ;  hosszan,  teljes  hittel  idézi 
sorát  a  boldog  látomásoknak  s  azt  a  dalt,  melyet 
száz  más  poéta  egy  megrázó  vagy  legalább  meg- 
lepő kiábrándulással  igyekezett  volna  hatásosan 
végzeni,  az  ő  hivő,  igaz  szivének  egyűgyűségével 
békűlten  rekeszti  be : 

Oh  remény  !  Oh  szerelem  ! 
Tegyetek  jót  énvelem  I 

Bizonyára,  ha  ez  érzés  csak  „tanult",  akkor 
a  szenvedés  iskolájában  tanulta  azokat  Csokonai, 
hol  a  sors  a  mester,  s  a  szeretet  az  abc.  Ez  isko- 
lát járta  Csokonai  s  tanult  mindent,  a  mi  meg- 
kapó és  enyhe;  csak  egyet  nem  tanult  meg;,  a 
gyűlöletet,  a  meghasonlást,  vagy  a  hogy  később 
szépítgetve  elbérmálták :  a  világfájdalmat. 

Az  érzelem  közvetlensége,  melyet  Kölcsey 
Csokonaitól  megtagadott,  gazdag  mértékben  nyi- 
latkozik szubjektiv  költészetében  ;  de  a  mit^  meg 
kell  tőle  tagadnunk,  az  a  csapongás,  az  erő  tul- 
teljének  ellenállhatlan  rohama,  az  ábránd.  Bus  és 
vig  nótáiban  egyaránt  a  szelid,  a  kellemes  az  ural- 
kodó hang.  Soha  anákreoni  költő  nem  mutatott 
kevesebb  önfeledtséget,  mint  ő.  Nem  képzelem, 
hogy  a  ki  bordalait  olvasta,  mil^ép  hihette  komo- 
lyan, hogy  a  bornak  rabja  volt  0  nem  úgy  énekli 
a  bort,  mint  a  ki  ivott,  hanem  úgy,  mint  a  ki  inni 
látott.  Kellemes  jókedv  az,  a  mi  bordalaibol  su- 
gárzik, az  a  foka  a  jótékony    melegnek,  a  melyet 

a  még  nem  ismételt  pohár  öntött  a  víg  társaság 
közé  most  lépett  jövevénybe.  Petőfi  a  bornak  csak 
említésére  is  itíasabb  hangon  szól,  mint  Csokonai, 
mikor  karban  kiált  Evőét.  Ez  nem  annyit  mond, 
hogy  Petőfi  nagyivó  volt,  Csokonai  pedig  nem, 
hanem  csak  azt,  hogy  Petőfiben  volt  ábránd,  Cso- 
konaiban pedig  nem.  Petőfi  szeme  a  mint  bújában 
vészteli  felhő,  úgy  örömében  mámoros,  tévedező, 
önkivületes ;  Csokonai  ellenben  a  mint  fájdalmá- 
ban csak  „önkeblébe  önti  néma  könyeit",  úgy 
legcsapongóbb  örömében  is  úgy  látja  a  dolgokat, 
a  mint  vannak,  csak  a  jó  kedv  szép  sugaraitól 
körülöntve.  „A  csikóbőrös  kulacs"  oly  részletesen 
és  hézagtalanul  kivitt  játék,  a  milyent  csak  az  ké- 
pes kivinni,  a  ki  a  tárgyon  kivül  á'l ;  a  mily  ked- 
ves, oly  kevéssé  szubjektív,  s  a  mily  tréfás,  oly 
öntudatos.  Tán  csalódom  és  nem  vagyok  eléggé 
hivő,  de  a  költemény  olvasása  rám  oly  hatással 
van,  mintha  nem  volna  bizonyos  jóízű  és  jóaka- 
ratú gúny  nélkül.  Petőfi  távol  áll  az  ilyentől ;  ha 
elkezd  a  bor  mellett  rajongani,  oly  hittel  követjük 
himnuszait,  mintha  oltár  vohia  a  hordó;  — követ- 
jük végig,  vagy  addig,  a  míg  neki  tetszik  elosz- 
latni a  bubájt,  akár  egy  merész  szárnycsattogással 
magasabb  eszményhez  röpülvén  föl,  akár  egy  hir- 
telen hahotával  tagadván  (mint  annyiszor),  a  mit 
maga  mondott. 

Az  olvasó  előtt  föltűnhetett  mindazokból, 
miket  Csokonai  érzelmi  világában  eddig  megles- 
tünk, egy  észrevétel,  a  melyet  azért  e'ég  lesz  fu- 
tólag jegyezni  föl.  Csokonait  szeretik  Petőfi  előd- 
jének mondani ;  ha  ez  többet  nem  akar  mondani, 
mint  azt,  hogy  Csokonai  az  első  lángész  volt,  a 
ki  a  népies  elemet  irodalmivá  tette,  Petőfi  pedig  a 
második,  —  akkor  megállhat  a  mondás.  De  ha  azt 
értik  alatta,  hogy  nagy  költőink  között  egyéniségre 
Petőfi  az.   kihez   legközelebb    áll  Csokonai,  akkor 

valótlant  rejt  a  frázis,  mert  senki  más  az,  ki  leg- 
több vonásban  közel  áll  a  debreczenihez,  ki  nem- 
csak belső  világához  legrokonabb,  de  a  művészi 
gyakorlatban,  nyelvben  s  modorban  úgyszólván 
fölvette  az  általa  elejtett  fonalat,  mint  Arany  János. 

Lesz  alkalmunk  ezt  a  kapcsot  világosabban 
látni  még  ott,  hol  Csokonai  nyelvével  és  forma- 
kezelésével foglalkozunk.  Itt  visszatérve  hősünk- 
höz, a  párhuzamból,  melyben  ő  Petőfi  lánglelke 
mellett  határozottan  a  rövidebbet  húzta,  a  még 
kedvezőtlenebb  következtetést  is  ki  kell  vonnunk 
—  némely  műveire.  Mint  mondtuk,  nyelve  és  for- 
mája erősebb  volt,  mint  érzelme,  s  ez  késztette  őt 
nagyobbakat  szólni  nem  egyszer,  mint  a  mekkorát 
érzelmi  alapja  elbírt.  Tagadhatatlan,  hogy  művei- 
ben több  puffogást  találni,  —  ha  a  bombasztot 
így  nevezhetem  — ,  mint  mennyit  ily  ép  ízlésű 
embertől  várnánk.  Ódái  röptében  mindig  a  kifeje- 
zés szárnyal  inkább,  mint  a  gondolat,  s  képei, 
bármily  pompásak  legyenek,  nagyot  vesztenek  a 
hatásból  az  által,  hogy  a  tárgyfól  igen  messze  es- 
nek s  a  hézag  rontja  az  illúziót.  Petőfi  hasonlít- 
hatja kedvesét  mindenhez,  a  mi  fenséges  vagy 
bájoló,  mindig  hiszünk  neki  ;  hiszszük  legalább, 
hogy  ő  hiszi.  Csokonai  —  a  hol  nem  danol,  hanem 
dicsőít  —  gyakran  hitetlennek  találja  olvasóját  ott. 
hol  leghevesebben  esküszik.  Petőfi,  ha  „férfiút 
énekel",  legyen  az  barátja  vagy  hazafi,  kedves 
vagy  nagy  embere,  kimentheti  a  bámulat  minden 
szuperlativusát  a  nélkül,  hogy  fölkelne  ellene  fon- 
tolgató kételyünk :  de  mikor  Csokonai  zengi  oly 
derék  és  igazán  nagy  férfiú  érdemeit,  milyen  Szé- 
chenyi Ferencz,  mindig  úgy  látszik,  mintha  túl 
lőne  a  czélon ;  bámuljuk  szárnyalását,  de  nem 
birunk  vele  menni. 

Csokonai  e  sajátságát  annál  jobb  megfigyelni, 
mert    sok   olvasót  félrevezet  a  költő  jelleme  iránt. 

Csokonai  sok  ódát  írt,  sok  alkalmi  darabot  Maece- 
násaihoz,  s  így  azon  helyzetbe  jutott  gyakran, 
hogy  dicsőítette  azokat,  kiktől  pénzt  kapott,  s  kik 
műveit  kiadták.  Semmi  sem  alkalmasb,  mint  ezen, 
a  körülményekből  és  a  korból  egyaránt  kifolyó 
viszony,  hogy  túlzásait  a  szolgaiság  rovására  te- 
gyék azok.  kik  nem  elég  kritikusok,  hogy  az  ízlés 
tévedését  ismerjék  föl  azokban.  Bizonyára,  ha 
Csokonai  jobb  óda-költő,  akkor  nagyobbakat  mond- 
hat el  Maecenasairól,  a  nélkül,  hogy  bennünk  a 
leghalkabb  tiltakozás  is  mozdulna.  Hanem  ő  benne 
erösebb  volt  a  forma,  mint  az  érzés ;  nyelve  na- 
gyobb pathosra  képes,  mint  belseje  s  ez  tovább 
ragadja   őt,    mint  a  mennyire   minket  ragadni  bir. 

S  ragadja  még  egy  hibára,  melyet  azonban 
hosszabb  élet  és  a  kritika  rostája  nagyban  gyen- 
gített volna :  bőbeszédűségre. 

De  ideje  áttérnünk  költőnk  kedélyvilágának 
oly  oldalára,  melyre  az  olvasó  alighanem  kétkedve 
gondolt  akkor,  m#lőn  Csokonaitól  az  érzés  csa- 
pongását  megtagadtuk  :  arra,  a  miben  ő  legerő- 
sebb és  egyszersmind  legmértéktelenebb  minden 
magyar  poéta  közt:  humorára.  Méltán  kérdheti 
valaki,  vájjon  kifogyhatatlan  erővel  bugyogó,  min- 
den korlátot  megvető,  s  mint  látszik,  önmaga  által 
sem  fékezhető  ez  adománya  nem  mond-e  ellen 
annak  a  fölfogásnak,  mely  az  ő  kedély  világában 
az  összhangot,  a  szelídséget,  a  mérsékelt  hullám- 
zást tekinti  jellemző  hangulatnak? 

A  felelet  az,  hogy  minden  ellenmondás  meg- 
szűnik, mihelyt  e  sokat  vitatott,  gáncsolt  és  dicsői- 
tett, megtámadott  és  védelmezett  humorának  alap- 
természetét elfogulatlanul  tekintjük.  Az  első  észre- 
vétel, melyet  éles  szem  tenni  fog,  az  lesz,  hogy 
Csokonaiban  semmi  irónia  s  igen  kevés  szatira 
van  —  egy  tárgyat  kivéve,  a  melyben  komoly 
érzése  is  a  szenvedély   fokára  emelkedik,  s  mely- 

nek  e  helyen  csak  nevét  említjük.  E  név  a  haza. 
A  hazafiság  és  nemzetiség  érzelme  kivételt  tesz 
Csokonainál :  lángol,  mint  Petőfi,  a  hol  szóba  jön, 
s  nálánál  is  erősebben  ostorzó  szatírával  szól  meg- 
vetőiről  már  gyermekkori  művében,  a  szatirát 
bámulatos  fokozási  erővel  halmozó  Tempefőiben. 
Ez  egv  tárgyat  kivéve,  minden  egyébben  oly  távol 
van  Csokonai  humora  a  szatírától,  mint  komoly- 
sága a  világfájdalomtól.  A  kettő  rokon  is,  mert 
ugyanazon  forrásból  foly:  az  engesztelés  nélküli 
ellenmondásoktól  tépett  kedélyből. 

Igaz,  hogy  „Dorottyádban  végtelen  élességű 
szatirát  látott  minden  vén  leány  s  a  ki  félt,  hogy 
annak  marad.  De  azért  Dorottya  még  sem  guny- 
vers,  hanem  egyszerűen  nevettető  költemény.  Hu- 
mora s  erős  oldala  nem  a  czélzat,  hanem  a  ko- 
mikum. Egyes  részletei  arczkép  hűségével  rajzol- 
ják az  aggszüzek  nevetséges  oldalait,  de  az  egész- 
ből nem  rezultál  semmi  egyéb,  mint  a  derült  han- 
gulat, melyet  ily  mulatságos  és  nevettető  harcz 
előidéz.  Csokonai  víg  múzsája  mindig  kaczajt  in- 
dít, de  soha  sem  idézi  ajkunkra  azt  a  félkeserű 
mosolyt,  mely  a  jól  találó  gúny  rendes  hatása. 
0  maga  —  az  igaz  —  szatírának  nevezi  Dorottyát, 
mondván,  hogy  az  „nyögve  nyelő  orvosság".  De 
ő  a  szó  bővebb  köznapi  értelmét  nem  választotta 
el  azon  szoros  tartalomtól,  melyre  a  pontos  defi- 
níczió  a  kifejezést  szorítani  tartozik.  Oly  értelem- 
ben, a  milyen  Csokonai  szeme  előtt  volt,  minden 
komikus  valóság  hű  előadása  szatíra.  De  a  szoros 
értelmezés  a  szatírához  a  nevettető  előadáson  túl 
még  valamit  kivan,  és  ez  az,  hogy  a  tárgyat  az 
előadás  tegye  nevetségessé,  még  pedig  erkölcsi 
czélzattal.  Csokonai  nem  így  választotta  tárgyát ; 
a  mit  ő  velünk  nevettet,  az  a  tárgy  már  magában 
nevetséges.  A  mit  bennünk  kelt,  nem  erkölcsi  elég- 
tétel a  gúny  nyila  által  tett  igazságon,  hanem  de- 

rültség,  víg  kedv,  melyben  az  etnikumból  és  czél- 
zatból  épen  elég  van  arra,  hogy  az  egész  ne  üres 
burleszk,  hanem  benső  igazsággal,  valódi  maggal 
biró  összefüggés,  szóval  költemény  legyen. 

Ha  a  valóság  ezen  szükséges  mértékét  sza- 
tírának nevezzük,  akkor  a  jó  vígjáték  is  csak 
szatíra,  a  jó  tragédia  pedig  'tanköltemény.  Pedig 
jól  tudjuk,  hogy  a  vígjátékíró  lehet  szatirikus,  de 
a  csupán  szatirista  nem  ír  soha  mást,  mint  irány- 
darabot. Sőt  Dorottyáról,  ha  szatírának  veszszük, 
kénytelenek  vagyunk  elmondani,  a  mit  sok  finy- 
nyás  kortársa  :  hogy  aljas  pasquillus ;  míg  valójá- 
ban tekintve  a  benne  nyilatkozó  humort,  azt,  hogy 
pasquillus,  jogosan  azzal  czáfolhatjuk,  hogy  nem 
is  szatíra. 

A  példa  itt  is  világosabban  szól  az  elmélet- 
nél. Van  —  bár  töredékben  —  egy  epikus  szatí- 
ránk, s  ez  az  Arany  János  szilaj  erejű  Bolond 
Istókja.  S  van  —  szintén  tőle  —  egy  kész  epo- 
szunk, mely  már  közelebb  áll  a  pajzán,  nevettető 
elbeszéléshez,  de  azért  még  is  alapjában  szatiri- 
kus :  a  „Nagyidai  czigányok".  Hasonlítsa  az  ol- 
vasó a  hatást,  melyet  ezek  olvasása  kedélyére  tesz, 
a  Dorottyáéhoz,  s  tiszta  lesz  előtte,  hogy  Csokonai 
oly  távol  volt  a  szatírától,  mint  Kisfaludy  Sándor 
a  humortól. 

A  vonások  kérlelhetlen  hűsége,  a  részletek 
példátlan  valósága  az,  mi  a  Dorottyában  egy  ke- 
gyetlenül agyoncsúfolt  áldozatot  láttatott  sokakkal : 
pedig  mily  rosszul  ismerik  Csokonai  áldott  lényét 
aBzok,  kik  ily  kegyetlenségre  képesnek  hiszik  őt. 
0  nem  azért  részletezett  oly  gondosan,  ő  nem 
azért  talált  oly  híven,  nem  azért  festett  oly  kézzel- 
foghatóan, mert  akart,  hanem  azért,  mert  nem 
tehetett  máskép.  Nem  tehetett  pedig  máskép  nem 
azért,  mert  a  gúny  daemona  űzte,  hanem  azért, 
mert   oly    kitűnően,   oly    élesen,    oly  híven  látott 

és    szemlélt,    mert    konkrét    és    érzéki    volt,  mint 
ritka  költő. 

Érzéki,  mondjuk  —  de  korántsem  használ- 
juk e  szót  oly  összefüggésben,  mint  a  melyben 
Kölcsey  veszi,  mikor  müveiről,  —  és  legtöbben, 
mikor  életéről  volt  szó.  A  mint  bordalaiból  azt 
következtették,  hogy  iszákos,  ügy  erotikus  versei- 
nek hangja  és  képei  után  sokan  azt  hiszik,  hogy 
érzéki  hajlamú  volt.  Mert  igaz,  hogy  ő  sohasem 
beszél  kedvese  égi  bájairól,  hogy  azoknak  híven 
ne  rajzolja  földi  kifejezését.  Nem  igen  lehel  csó- 
kot Lilla  ruhaszegélyere,  hanem  még  az  elveszett, 
csak  álmainak  létező  leányról  is  így  zeng: 

Te  pedig  oh  kedves  kellő 
Álomhozó  esti  szellő 
Legyezd  gyengén  angyalomat 
S  ejtsd  mellyére  egy  csókomat ! 

Az  ő  „Feredése"  oly  ruházatban  (lucus  a 
non  lucendo)  s  oly  fokozatokkal  festi  Lilla  kelle- 
meit,  a  milyenekkel  nem  igen  merne  előállani  egy 
mai  poéta.  De  azért  ő  soha  sem  zeng  oly  vágya- 
kat, melyek  a  szerelem  szent  gerjedelmeit  csak 
egy  szárnycsüggeszté&sel  is  leszállítanák  mennyei 
hazájukból.  Epekedése  távol  van  azon  ledér  kul- 
tusától  a  „természeti  törvényeknek",  melylyel  ma 
már  a  kezdő  ifjonczok  érdekessé  teszik  a  verseikben 
stereotyppé  vált  halvány  arczaikat.  Soha  sem 
igyekszik  ó  szerelme  örömének  és  bánatának  azt 
az  olcsó,  bár  hatásos  fokozatot  adni,  mely  a  tilos- 
ság érzetében  rejlik,  s  így  valójában  a  legszüziebb 
költő  ő,  ki  valaha  szerelmet  énekelt.  Ha  lénye, 
hajlama  érzéki,  akkor  oly  vihar  után,  milyen  azö 
szerelmét  tépte,  bizonyára  szilajabb  és  metszőbb 
hang  ébred  dalaiban. 

De  az  ő    kedélye   nem   volt   érzéki,    hanem 

szemlélete  volt  az  —  s  ez  azon  adománya,  mely 
egyaránt  uralkodik  dalain  és  eposzán,  s  mely  — 
forma-  és  nyelvérzéke  mellett  —  leginkább  jellemzi 
költői  egyéniségét.  Az  oly  részletezés,  milyennel 
a  cselédek  pajzánkodása  van  tárgyalva  Dorottyá- 
ban, csak  oly  szemtől  telik,  mely  a  tárgyaknak 
nemcsak  camera  obscurá-ja,  hanem  kész  fényké- 
pező készlete.  Ez  érzéki,  konkrét  látás  benső  ereje 
teszi  oly  sajátságossá,  megragadókká  képeit  és 
hasonlatait,  színgazdaggá  híg  meséjű  eposzait  és 
—  helylyel-közzel  oly  illembontóvá  tréfáit.  De  ez 
kezessége  egyszersmind  annak,  hogy  a  komoly 
eposzban,  ha  a  kompoziczió  szabásában  netán 
nem  is  lett  volna  eléggé  nagy  és  biztos,  de  a  ki- 
dolgozásban otthonosabb  és  biztosabb  kézzel  re- 
mekelt v  olna,  mint  Vörösmarty. 

Dalos,  hangzatos,  édes  szavú  lírikus  volt, 
de  érzelemre  nézve  elhagyta  őt  leggazdagabb  lan- 
tosunk :  Petőfi :  ellenben  gazdagabb  volt  ismét  Cso- 
konai azzal,  hogy  objectiv  költő  is  volt  s  ez  ismét 
Aranyhoz  viszi  közel.  Ez  utóbbival  pedig  összeforr 
egészen  abban  az  egyben,  a  mire  minden  műve 
egy-egy  tanúság,  a  miért  minden  művét  érdemes 
olvasni,  s  a  mi  épen  reánk  irodalmunk  mai  állo- 
mására nézve  teszi  őt  jelentőssé. 

Ez  az  egy  a  magyar  nyelv  fölötti  suverain 
uralkodása. 

Semmiben  sem  magasodott  ki  Csokonai  any- 
nyira  kortársai  és  közvetlenebb  utói  közül,  minta 
nyelvérzék  dolgában ;  és  semmi  tulajdonát  nem 
becsmérelték  és  becsmérlik  inkább,  mint  épen  ezt. 
Kérdés,  e  tekintetben  melyik  az  igaztalanabb  :  azon 
kor-e,  melyben  Kölcsey  a  „pórias"  szóval  kárhoz- 
tatta Csokonai  nyelvét,  vagy  azon  jelenkor,  a  mely 
nem  gáncsolja  szóval,  de  tettel  ignorálja;  Kazin- 
czy-e,  a  ki  szánakozva  hányja  föl,  hogy  a  „lepét 
iztelenül  és  nagyon  iwwujtoíws  Pillangónak  nevezi", 

vagy  az  a  kor,  a  melynek  tudomása  sincs  arról, 
hogy  ki  tette  irodalmivá  a  pillangón  kivül  még  a 
Lomb,  Hölgy,  Csermely,  Csalogány  stb.  szókat  ? 
Az  a  kor  volt-e  igaztalanabb,  melyben  Csokonai 
bámulói  őt  kérve  kérték,  hogy  csak  ama  „hitvány" 
szókat  küszöbölje  ki  dicső  müveiből,  vagy  ez  a  mi 
korunk,  melynek  irói  nem  járulnak  azon  költő 
forrásához,  kinek  hitvány  szavait  oly  fényesen  iga- 
zolta a  félszázados  fejlés  ?  Bizonyára,  az  igazolat- 
lan gáncs  nem  oly  megsértése  az  igazságnak,  mint 
az  igazolatlan  agyonhallgatás. 

Pedig  ha  volt  kor,  a  melyben  épen  az  ily  író 
tanulmányozására,  az  ő  örökségének  mívelésére 
volt  szüksége  az  irodalomnak,  akkor  a  mienk  az. 
Kora,  mint  láttuk,  élvezte  müveit,  de  nem  értette 
azok  jelentőségét  a  magyar  költői  nyelv  fejlődé- 
sére. Olvassuk,  hogy  munkáinak  épen  ezt  az  ol- 
dalát nevezi  hitványnak  egy  nem  kritikus  bámuló. 
Másrészt  a  kritika  is  ellene  szol.  Kölcsey  nézetét 
ismerjük,  főleg  azon  átdolgozásból,  mely ly el  elmé- 
letét Csokonai  egyik  versén  a  gyakorlatba  vitte. 
Ne  legyünk  hamarosak  sem  az  ő,  sem  a  Pillangó- 
tól isz  -nyodó  Kazinczy  fölötti  Ítéletben  —  annyi- 
val inkább  nem,  mert  ha  szóval  elitéljük  is,  de 
tettleg  kelletén  túl  állunk  uralmuk  alatt. 

Az  ő  állásuk  megfogható  és  igazolható,  a 
mienk  csak  megfogható,  de  ki  nem  menthető.  Ok 
vezérek  voltak  s  mint  ilyenek  pártférfiak ;  forra- 
dalmat kellé  csinálniok  s  azért  szükségképen  egy- 
oldalúak voltak.  A  nyelv,  melyet  ők  találtak,  erő- 
ben nem  szűkölködött,  anyagban  nem  volt  szegény, 
de  szűkölködött  hajlékonyságban  s  szegény  volt 
formákban.  A  mije  volt  is,  nem  volt  egészen  az 
ové,  mert  iskolák,  vidékek  és  osztályok  vonakod- 
tak elismerni  érvényét  annak  a  bélyegnek,  mely 
alatt  egyes  osztály,  vidék,  iskola,  valamely  szót 
és  formát  forgalomba  küldött.  Azok,  kiknek  hiva- 

tása  volt  a  nép  nyelvéből  nemzeti  nyelvet  csinálni, 
soha  sem  tudták,  el  fog-e  kelni  érték  gyanánt  az 
a  nyers  anyag,  a  melyet  ők  oly  gonddal  kerestek 
s  oly  fáradsággal  részeltettek  az  első  csiszolásban. 
S  ha  elkel  is,  mily  értéke  lesz,  nem  volt  kiszámít- 
ható. E  zavarba  rendet  hozni,  e  chaoszból  világot 
teremteni,  „volt  a  Kazinczy  nagy  leikének  alkotói 
hivatása.  Ot,  mint  Ovid  mondja  magáról  a  Meta- 
morphozisok  elején,  „in  nova  fért  animus  mutatás 
dicere  formás  Corpora".  Idomot  kellett  adni  az 
anyagnak,  elválasztani,  a  mi  egybefolyt,  osztá- 
lyozni, megkülönböztetni,  meghatározna  tisztítani. 

Nagy,  szükséges,  elkerüihetlen  munka  s  ál- 
dás reája,  a  ki  megtette,  mert  azon  veszélytől  men- 
tette meg  a  nemzetet,  hogy  a  magyar  nyelv  a 
kalibák  nyelve  maradjon.  De  hogy  ezen  nagy 
munka,  mely  a  nemzet  legműveltebb  rétegeinek 
magaslatára  emelte  a  magyar  nyelvet,  csupán 
üdvös  hatással  volt-e  a  költői  nyelvre,  oly  kérdés, 
melyre  nem  lehet   föltétlen    igenléssel    válaszolni. 

Az  a  nyelv,  melyre  a  költészetnek  szüksége 
van,  más,  mint  a  folyóbeszédé ;  helyesebben 
mondva,  más  tulajdonok  azok,  melyek  egy  költő 
czéljaira  tesznek  alkalmassá  egy  nyelvet,  és  mások, 
a  melyek  a  prózának  adják  meg  a  maga  ere- 
jét. Legtöbb  esetben  a  legjelesebb  próza  az,  mely 
minden  dolgot  a  legpontosabban  tud  megjelölni, 
nem  mondván  sem  többet,  sem  kevesebbet  a  szó, 
mint  a  mennyit  képzelt  a  gondolat.  A  poezisban 
ellenkezőleg  áll  a  dolog,  mert  annak  tárgya  kife- 
jezhetlen;  kitűnősége  nem  a  pontosságban  áll, 
melylyel  a  dolgot  kimeríti,  hanem  azon  erőben, 
melylyel  másokat  izgat,  hogy  hasonlót  képzeljenek, 
érezzenek  és  gondoljanak,  mint  a  mit  a  költő  kép- 
zeit, érzett  és  gondolt,  midőn  szavait  leírta. 

A  költő  nem  teremt,  hanem  velünk  terem- 
tet. Ez    nemcsak   az    érzelmekre    s    gondolatokra 


Csokonai.  39 

nézve  áll,  hanem  a  legkézzelfoghatóbb  tárgyakra 
is.  Hiába  törekednék  bármely  költő  egy  vidéket, 
egy  arczot,  egy  folyót  ezer  meg  ezer  vonással  ugy 
rajzolni  elénk,  hogy  mi  azt  csak  olyannak  és 
épenséggel  olyannak  lássuk,  mint  a  milyen  az 
valóban.  Vagy  tisztán  a  tárgyat  fogja  leírni,  a  mi- 
lyen, —  saját  kedélyének  és  képzeletének  kisugá- 
roztatása  nélkül,  —  s  akkor  munkája  nem  lesz 
költészet  s  minket  hidegen  hagy;  vagy  kedélye  és 
képzelete  tükréből  fogja  visszasugároztatni  a  tár- 
gyat s  akkor,  ha  még  oly  objectiv  volna  is  a  költő, 
nem  a  leírás  gerjeszti  bennünk  a  képet,  hanem 
kedélyünk  és  képzeletünk  azon  működése,  melyre 
a  költő  kedélyi  állapota  bennünket  is  fölizgat. 

A  költői  hatás  természete  ilyen  lévén,  vilá- 
gos, hogy  nyelvének  ereje  nem  annyira  abban  fek- 
szik, a  mit  kimond,  mint  abban,  a  mit  sejtet; 
előnye  nem  a  pontosság,  melylyelaszó  a  fogaimat 
födözi,  hanem  a  pendítés,  melylyel  a  szó  nyomán 
minél  hosszabban  és  titkosabban  rezegteti  a  rokon- 
érzet vagy  gondolat  húrjait.  A  próza  legjobb  lesz, 
ha  kimond  mindent;  a  poézis  leghatalmasabb,  ha 
minél  kevesebbet  mondván,  minél  többet  éreztet. 
A  prózai  kifejezés  legyen  kimerítő,  a  költői  kife- 
jezés találó  ;  a  prózai  példákkal  illusztrál,  a  köl- 
tészet hasonlatokkal ;  a  próza  legyen  osztályozó, 
megkülönböztető  s  árnyalataiban  sokszerű ;  a  köl- 
tészet kerüli  a  kisebb  arnyalatokat  s  csak  erős 
rokonságokat  ismer  és  erős  ellentéteket.  A  prózai 
szó  vert  érez,  melyre  rá  van  írva  az  érték ;  a  köl- 
tői szó  sárarany,  melynek  értékét  az  ötvös  Ízlése 
adja  meg.  Amannak  árfolyama  van,  emennek  mű- 
becse.  A  „verba  valent  usu"  törvénye  olyan,  mely- 
lyel a  poéta  folytonos  harezban  él ;  a  ki  azzal  di- 
csekedhetik, hogy  verseiben  ezt  a  törvényt  soha 
meg  nem  sértette,  az  semmi  mással  nem  kérkedik, 
mint  hogy  soha  sem  írt  költeményt. 

Ez  észrevételek  után,  ha  helyes  voltukról 
sikerült  meggyőznünk  az  olvasót,  érteni  fogjuk, 
mennyiben  áll  az,  hogy  a  Kazinczy-féle  nyelv- 
reform a  költői  beszédre  nem  volt  csupán  üdvös 
hatással.  Az  ő  működése  meghatározó  s  megkü- 
lönböztető volt;  a  szó,  mely  az  ő  műhelyéből  ki- 
került, vert  pénz  volt,  meghatározott  értékkel.  Ez 
nemcsak  új  szavaira  áll,  sem  csupán  azokra,  melyek 
új  alakot  nyertek  a  reformátorok  keze  által,  hanem 
áll  még  azokra  is,  melyeket  változatlanul  fogadott 
el  akár  régi  iróktol,  akar  a  néptől.  Ki  nem  adta 
őket  a  nélkül,  hogy  értelmüket  szabatosan  meg 
ne  jelölje,  s  az  értelem  e  punczirozásánál  koránt- 
sem járt  el  sokoldalúan,  hanem  tekintetbe  vette  a 
nyelv  szükségeit  s  több  értelem  közül  inkább  azt 
fogadta  el,  a  mely  egy  érezhető  hézagot  pótolt. 
S  minthogy  a  szükség  mindenesetre  nagyobb  volt 
a  fogalmak  országában,  mint  a  tárgyak  és  képek 
dolgában,  sok  szót  megfosztott  testétől,  hogy  igévé 
váljék. 

E  működés,  a  mily  messzeható  volt  prózai 
nyelvünk  gazdagítására,  oly  merőben  ellenkezett 
sokban  a  költői  nyelv  természetes  szükségeivel. 
Nem  mondjuk,  hogy  mindenben  ártalmára  volt: 
mert  a  fordulatok  könnyebbségének,  a  fogalmi  világ 
főbb  csillagtüzei  megkeresztelésének  s  különösen 
nyelv-  és  mondattani  szabatosságnak  áldásait  a 
prózával  közösen  örökölte  a  poézis.  De  viszont  a 
szótartalom  körülhatárolása  sok  illúziótól,  az  érzéki 
súlyok  elpárolása  sok  erejétől  fosztotta  meg  a 
költői  kifejezést.  S  főleg  egy  dolog  volt  az,  melyben 
a  nyelvújítás  e  módja  valóságos  vandal  zsarnok- 
sággal fenyegette  a  költői  dikcziót :  s  ez  egyoldalú 
s  a  prózával  szemben  igazolt  kizárólagossága,  a 
purizmus  új  neme,  mely  udvarképes  és  nem  udvar- 
képes szókat  teremtett,  még  mielőtt  az  udvarnak 
csak  körfalai  is  elkészültek  volna. 

Csokonai,  a  született  költő,  egy  élő  tiltako- 
zás volt  a  nyelvreformáczió  mindezen  oldalai  ellen, 
a  melyek  megszorították  s  erőtlenítették  volna  a 
költői  nyelv  termő  földét. 

Míg  Kazinczy  és  Kölcsey  csiszolták  a  meg- 
levő anyagot,  mely  ősiségében  nehezíteni  látszott 
az  irodalmi  velebanást,  addig  Csokonai  új  meg  új 
szóanyagot  hordott  föl  a  népszólás  zsiros  talajá- 
ból. Nem-e  természetes,  hogy  e  működéstől  ide- 
genkedett Kölcsey,  a  ki  ez  új  anyaggal  csak  ne- 
hezítve látta  a  tisztítás  munkaját  ?  Semmi  sem  jel- 
lemzőbb, mint  az  a  szemrehányása,  melylyel 
Csokonai  népies  kifejezéseit  legerősebben  vélte 
elitélni,  s  melyet  ma  alig  olvashatunk  mosolygás 
nélkül.  Csokonai  —  úgymond  —  mind  a  régi,  az 
ősi  érteményben  használja  a  nép  szavait,  nem 
birja  nekik  megadni  az  újság  ingerét.  Más  szóval : 
nem  párologtatja  el  érzéki  tartalmukat,  nem  fosztja 
meg  mellékvonatkozásaitól,  nem  üti  rajuk  a  próza 
kényszer-árfolyamát,  meghagyja  a  költői  szólás 
termésaranyának. 

De  másrészt  itt  meg  nem  állapodik  Csokonai 
működése,  melyet  a  nyelvreformmal  szemben  jog- 
gal nyelvtermesztésnek  lehet  hivnunk.  Ez  csak 
öntudatos  része  az  ő  munkálkodásának,  melynek 
minden  rugójáról  és  föltételéről  számot  adott  ma- 
gának is,  a  közönségnek  is  tanulságos  előszavai- 
ban, melyek  közül  különösen  a  Tavasz  ét  kell 
ajánlnunk  a  nyelvtanulmányozók  figyelmébe. 
Egész  elméletét  állítja  föl  itten  az  irodalom  szo- 
anyag-gyarapitásának,  igazolja  egész  rendszerét  s 
igazolja  különösen  egyes  szavait.  Majdnem  meg- 
indító olvasnunk,  hogy  kér  bocsánatot  az  ilyen 
szó  használatáért,  milyen  a  lomb,  a  nő,  hullám, 
kaján,  kontár  stb.  Ezeket  jegyzetekben  magya- 
rázza, s  „hogy  honnan  vette,  urát  is  adja". 

De    ezen    öntudatos,    gyakorlati    ismereten 

s  tudományon  alapuló  működésénél  még  fon- 
tosabb  a  másik,  s  ez  az  ő  sajátos  szóképzése  és 
szófűzése,  mely  már  tisztán  érzékének,  költői  és 
nyelvi  érzékének  inspirált  munkája.  Ez  az,  a  mi- 
ből legtöbbet  kell  tanulnia  a  mai  kornak  s  a  mi- 
nek bővebb  fölfejtésével  fogjuk  betetőzni  e  váz- 
latos kisérletet.  Itt  csak  említeni  kívántam  mun- 
kálkodásának e  kettős  oldalát,  hogy  mindkettő, 
Csokonai  és  Kazinczy  (illetőleg  Kölcsey)  úgy- 
szólván egymás  irányában  legyen  igazolva.  Nyel- 
vet akartak  mindketten,  gazdagabbat,  tisztábbat, 
szebbet  a  meglevőnél :  de  az  egyik  fél  tisztító,  a 
másik  termékenyítő  munkát  volt  hivatva  végezni ; 
az  egyik  prózai  nyelvet,  a  másik  költőit  terem- 
tett főleg;  az  egyik  részen  tudomány  és  biráló 
izlés  dolgozott,  a  másikon  e  kettőn  kivül  az,  a  mi 
a  nyelv  termőereje,  a  mi  egyedül  virágoztatja  és 
gyümölcsözteti  a  nyelv  belső  szerveit,  s  ami  nél- 
kül még  a  próza  sem  gyarapszik  állandóan:  a 
nemzeti  költészet. 

így  tehát  Csokonai  nemcsak  kivüle,  hanem 
fölötte  is  állott  azon  nyelvmozgalomnak,  amelynek 
képviselői  őt  kicsinyelve  gáncsolták.  0  ellenökre 
reformált,  de  nem  pártember,  hanem  lángelme 
módjára. 

A  legmélyebb  ösztön  a  legmagasb  ön- 
tudatossággal egyesült  benne.  Nem  ellenzett  min- 
dent s  nem  fogadott  el  mindent,  nem  volt  tudó- 
sokkal szemben  sem  egyoldalúan  népies,  sem 
egyoldalúan  ellennézetű  tudós.  Nem  volt  sem  par- 
lagján praktikus,  sem  vakultan  elméleti.  Nem 
ellensége  az  újításnak,  hol  új  szóra  szükség  van, 
de  nem  enged  újítani  ott,  hol  jó  a  régi.  És  főleg 
nem  enged  újítani,  kívülről  és  fölülről  azon,  ami 
üdvösen  csak  belőlről  és  alulról  fejlődhetik :  a 
költői  beszéden. 

így    az   ő  nyelve  se  nem  tisztán  népies,  se 

nem  tisztán  könyvnyelv,  hanem  az,  a  minek  min- 
den költői  nyelvnek  lennie  kell :  naiv.  A  naivitás 
a  költői  nyelvben  is  az,  a  mi  egyáltalán  a  költé- 
szetben ;  a  népies  szellemnek  azon  fölmagasztalt 
nyilatkozása,  mely  a  gyernekkor  üdeségével  tes- 
tesíti meg  a  férfikor  tartalmát.  A  naivitás  nem  a 
gyermeknek,  a  népnek  fölemelése  a  férfihoz,  az 
értelmiséghez  (kétlem,  hogy  Arany  Toldijában 
nagyobb  élvezetet  találjon  a  pór,  mint  Tatár  Péter 
verseiben),  sem  nem  leereszkedés  a  nép  értelmi 
fokához  (kétlem,  hogy  ki  nem  művelt  iziés  egé- 
szen élvezze,  a  „Megy  a  juhász  szamáron"  ere- 
dendő szépségét),  hanem  fölemelése  a  férfinak,  a 
művelődött  nemzetnek  a  gyermekkor,  a  termé- 
szeti állapot  azon  oldalához,  melyben  az  fensé- 
gesebb, igazabb,  emberibb  s  azért  istenibb  nálá- 
nál :  az  érzés,  a  szemlélet,  a  gondolkozás  közvet- 
lenségéhez. S  amint  ebben  van  a  naiv  költészetnek 
lényege  általában,  úgy  a  nyelv  és  forma  naivitása 
a  kifejezés  azon  közvetlenségében  áll,  mely  a 
gyermek  találó  egyszerűségével,  a  nép  öntudatlan 
ösztönével  nem  a  gyermek  és  a  nép  érzelmeit  és 
fogalmait,  hanem  mindazt  a  tartalmat  fejezi  ki, 
melyre  a  férfi,  a  kuliura  embere,  a  század  magas- 
latán álló  értelmiség  képes. 

Csokonai  nyelve  ilyen  s  ez  képezi  egyik 
forrását  el  nem  avuló  vonzásának.  A  ki  népiesnek 
mondja  nyelvét,  az  igen  kevés  munkáját  olvasta ; 
a  ki  pedig  munkái  javán  fölületesen  végig  megy, 
inkább  abba  a  tévedésbe  esik,  hogy  a  népiesség 
hiányát  veti  szemére,  mert  legtöbb  munkájának 
mind  érzelmi,  mind  képzeleti  köre  nagyon  is 
távol  esik  a  néptől  s  kedély  iránya  egyáltalán  a 
naivval  épen  ellenkező,  azaz  szentimentális.  Ha- 
nem nyelvkezelése  se  nem  népies,  mint  Petőfié, 
se  nem  fönlebegő,  mint  Kazinczyé,  hanem  naiv- 
mint  Aranyé. 

Nem  bizhatom  annyira  fejtegetésem  világos 
és  kimerítő  voltában,  hogy  az  elvontabb  jellemzést 
példákkal  is  támogatni  ne  tartanám  szükségesnek. 
A  költői  nyelv  elméletét,  mint  minden  oly  műkö- 
dését, melynek  forrása  visszanyúl  az  ösztön  ren- 
getegébe, meghatározni  igen  bajos.  Hisz  még  a 
példa  sem  visz  itt  biztos  nyomra  mindenkit.  Any- 
nyira  áll  az,  hogy  Arany  János,  mikor  a  naiv 
költészet  oly  fényes  példáját  nyújtja,  a  milyen 
Buda  halála,  szükségét  érzi  előszóban  figyelmez- 
tetni az  olvasót,  hogy  itt  a  naivitás,  ha  öntudatos 
is,  de  nem  affektált.  Másrészt  pedig  e  kisérletes 
vázlat  még  saját  csekély  igényeinek  is  messze 
alatta  maradna,  ha  Csokonainak  épen  ez  oldalát 
nem  sikerülne  egész  világában  láttatnia  az  olvasó- 
val. Csokonai  jelentősége  irodalmunkra  épen  e 
pontban  inkább  kezdődik,  semhogy  enyészne. 
A  boldogabb  maradéknak,  melyhez  fordul,  most 
kell  mutatkoznia  s  irodalmi  nyelvünkről  igazán 
csak  most  fog  elválni,  hogy  „igazán  magyar  lesz-e 
vagy  igazán  semmi  sem". 

Mert  Csokonai  ez  egyben  korán  kivül  való 
poéta.  —  A  nyelv  nemzeti  voltának  szempontjából 
mondhatni,  hogy  egészen  Aranyig  senki  sem  épí- 
tett rá,  s  hogy  az  irodalomban  alig  volt  hatása. 
Petőfi  új  és  eredeti,  de  —  jól  figyeljük  meg  ezt 
—  nem  nyelvében  az,  hanem  gondolataiban  és 
érzelmeiben,  s  innen  van,  hogy  az  irodalmi  nyelv 
dolgában  Aranynak  már  ma  is  több  hatása  mutat- 
kozik, mint  Petőfinek. 

Petőfi  igaz,  hogy  soha  nem  sejtett  gazdag- 
ságban öntözte  költészetünk  talaját  a  népiesség 
forrásaiból:  de  ezzel  inkább  az  érzelmi  világot 
gazdagította,  mint  a  nyelvet;  új  tartalmat  adott, 
de  kevés  formát.  Innen  ered  és  nem  csupán  nagy 
egyéni  voltából,  hogy  utánzói  semmi,  még  közép- 
szerűen értékest  sem  adtak  a  nemzetnek,  hogy  ily 

nagy  újító  létére  iskola-alkotónak  nem  bizonyult 
A  ki  Aranyt  utánozza,  még  Arany  lángelméje  nél- 
kül is  fog  valamit  adni  az  irodalomnak.  Teljes 
meggyőződésem,  hogy  Arany  poezise  —  a  mint 
jelei  már  a  zilált,  kis  poétikai  jelenben  is  mutat- 
koznak —  iskolaalkotóvá  fog  válni  költői  nyel- 
vünk fejlésében.  Oka  az,  hogy  nála  az  erős  tar- 
almon kívül,  melyet  eltanulni  nem  lehet,  a  mű- 
vészet technikumában,  versformában  s  nyelvkeze- 
lésben is  reformáló  erő  és  öntudatosság  nyilatko- 
zott. Petőfiben— minden  veleszületett  magyarossága 
és  gondos,  egyáltalán  nem  zseniáliskodó  munka- 
módja daczára  —  ezen  irány  mégis  hiányzott. 
A  népies  szólás  nála  lángeszű  módon  van  ke- 
zelve —  de  csak  népies  tárgyaknál.  A  hol  a  tárgy 
nem  népies,  ott  nyelve  nem  csak,  hogy  megszűnik 
népiesnek  lenni,  —  a  mi  egészen  helyén  való  — 
de  megszűnik  naivnak  lenni  s  lesz  tisztán  könyv- 
nyelv. Egyénisége  a  nyelv  anyagára  itt  is  ráüti 
bélyegét;  nem  szól  sem  a  próza,  sem  más  költők 
közhelylyé  vált  fordulatain,  de  uj  fordulatait  nem 
a  nép  szelleme,  nem  a  nyelv  ős  alapjaiból  feltörő 
közvetlenség  sugallja.  A  mily  bizonyos,  hogy 
Petőfi  népies  versei  soha  sem  fognak  elavulni,  oly 
lehetséges,  sőt  valószínű,  hogy  pathetikus  ódáit, 
dithyrambikus  darabjait  félszázad  múlva  ósdiak- 
nak  fogja  találni  az  ifjúit  nyelvízlés.  Abban  van 
a  naiv  költői  nyelv  termékenyítő,  csodaszerűen 
ifjító  és  örökifjú  ereje,  hogy  a  fogalmi  és  érzelmi 
világ  oly  magas  rétegeibe  viszi  be  a  népies  szólás 
zamatját,  hová  a  nép  maga  nem  hatolt;  hogy  a 
bölcsészet  igazságait  bibliaszerűen  a  gyermekded 
szó  szépségével  látja  el ;  hogy  a  legfönségesebbre 
nem  a  legpompásabb,  hanem  a  legegyszerűbb  ru- 
hát illeszti  (mert  mi  illenék  össze  jobban,  minta 
fönséges  és  az  egyszerű  ?) ;  hogy  a  nyelvet  így 
nemcsak  gazdagítja,  hanem  feszíti.    Arany  nyelve 

nem  Toldiban  legnevezetesebb,  hanem  balladáiban 
és  filozofikus  költeményeiben. 

Hogy  mennyiben  követi  ő  ez  utón  Csokonai 
nyomát,  csak  az  mondhatná,  ki  szerencsés  volt 
belelátni  nagy  emberünk  —  most  fájdalom !  oly 
csöndes  —  műhelyébe.  Az  én  állításom  csak  addig 
mehet,  hogy  ha  nem  követi  is  nyomát,  de  minden- 
esetre jár  rajta.  Az  erö,  melyet  Csokonai  nyelve- 
zetében érzünk,  épen,  mint  Aranyéban  nem  maga 
a  népiesség,  hanem  annak  lényege,  magva:  a 
naivitás.  A  naiv  költészet  egyik  bája  —  az,  hogy 
a  prózai  szó  is  költészetté  válik  ajkán,  —  Csoko- 
naiban meglepő  módon  nyilatkozik.  Más  értelme 
van  nála  az  egyes  szónak,  mint  a  melyben  a  folyó 
beszéd  használja,  más  vonatkozást  és  árnyalást 
szülnek  nála  a  képzők  és  más  törvényeknek  hó- 
dol a  szófűzés,  mint  akár  a  folyó  beszédben,  akár 
a  tisztán  pathetikus  vagy  népies  költőknél. 

Lássunk  példákat.  „Közölni"  —  ez  kétség- 
kívül oly  szó.  melyet  versben  nem  igen  használna 
mai  poéta.  Miért?  Mert  legtöbben  csak  egy  értel- 
mét ismerik  s  az  —  mint  tisztán  elvont,  testetlen 
—  prózai.  A  legprózaibb  költő  sem  fog  arra  vete- 
medni, hogy  versében  „közöljön"  valamit  kedve- 
sével. Már  most  nézzük,  miképen  válik  a  prózai 
szó  költőivé  Csokonai  kezében.  A  „Tavasz"  egyik 
sorpárja  így  szól: 

„A  virág  a  több  virággal 
Közli  örömcsókjait". 

Minden  épérzékű  olvasót  meglep  itt  a  kife- 
jezés közvetlensége;  pedig  hát  népiese?  Koránt- 
sem ;  a  nép  e  kifejezést  tán  nem  is  ismeri,  s  ha 
igen  —  azon  másik  értelemben  ismeri,  amelyben 
Arany  használja  (Buda  halálában) :  „Közöli  a  vá- 
gást." Tehát  ez' esetben  maga  a  szó  nem  népies,  de 

igenis  a  nép  szellemében,  naive  történt  az  átvitel 
az  értelem  elvont  árnyalatáról  az  érzékire  ;  a  nép 
így  szokta  az  érzéki,  konkrét  tartalmat  szerencsé- 
sen jellemezni  átvitt  értelemben  használt  szavak 
által  s  viszont  érzéki  szavait  találóan  használni  el- 
vont árnyalatok  jelzésére.  Ebben  is  mily  szeren- 
csésen követi  a  ^szegény  község"  gyermekded  ép 
ösztönét  Csokonai,  mikor  ugyancsak  a  „Tavaszu- 
ban  mondja: 

A  gyémántforma  cseppekkel 

Mint  villog  a  csíkos  rét! 
Mily  kedves  tündöklésekkel 

Lanyháznak  le  szerteszét. 

Még  egy  kitetsző  példáját  nézzük  azon  va- 
rázsütésnek, melylyel  a  nyelv  naiv  érzéke  a  próza 
sziklájából  is  csermelyt  buzogtat.  Ismerünk-e  pró- 
zaibb szót  az  intézet-nél  ?  Birná-e  mai  költő  egy- 
hamar kilesni  oly  árnyalatát,  melylyel  az  patheti- 
kus  szólásra  alkalmas  legyen  ?  Pedig  Csokonai  a 
legfenségesebb  fogalomra  alkalmazza  s  az  ép  érzék 
tapsol,  midőn  az  istenségről  mondja  : 

Imádjuk  bölcs  intézetét, 
Ne  szálljunk  véle  alkura. 

Példát  példával  tetézhetnénk :  de  tartunk 
attól,  hogy  sok  példa  kevesebbet  magyaráz,  mint 
kevés.  Csak  annyit  kívánunk  világossá  tenni,  hogy 
Csokonai  birfi  azt,  a  mi  teremtő  a  költői  nyelv- 
anyagában.  Egyet  tanúihat  minden  művéből  a'mai 
költő.  Azt,  hogy  a  költői  szólás  a  prózaitól  nem 
csak  abban  különbözik,  hogy  liczencziái  vannak. 
Mint  a  társadalmi  világban  nincs  jog  és  szabad- 
ság megfelelő  kötelesség  nélkül,  úgy  itt  is  a 
liczencziával  szemben  új    nyelvtörvény  áll,   mely- 

nek  a  költő  alája  van  vetve.  Külön  szótára,  külön 
grammatikája  és  külön  szintaxisa  van  a  költői 
szólásnak  s  ezt  tanulmányozni  kell  olyanoknál,  a 
kik  értették. 

Ne  csodálja  senki,  ha  tanulmányról  merünk 
szólni  oly  mesterségnél,  melynek  apostolai  azt  a 
különös  jogot  vehetik  igénybe,  hogy  úgy  „szület- 
nek." Eléggé  terjedt  a  tévedés,  hogy  mivel  a  köl- 
tészetet tanulni  nem  lehet,  azért  a  költőnek  nincs 
mit  tanulnia.  A  szobrász,  még  ha  a  legnagyobb 
zseni  volna  is,  inas  módjára  tanulja  a  kőfaragás 
munkáját ;  három,  négy  és  öthangú  chorálok  fá- 
radságos szerkezetében  készít  iskolai  feladványo- 
kat a  leendő  zeneszerző ;  mennyit  rajzol,  vegyít, 
töröl  és  tanulmányoz  a  festő,  mig  bizni  kezd  ab- 
ban, hogy  az  anyag  nem  lesz  útjában  a  testesü- 
lésbe törő  eszménynek ;  szóval  minden  művész 
nálánál  kisebb  ebmereknél  is  keresi  művészete 
anyagának  ismeretét:  csak  a  poezisnek  van  az  a 
szerencsétlensége,  hogy  mert  az  anyanyelvet  — 
úgy  a  hogy  —  mindenki  érti,  minden  boglyashaju 
úrfi  azon  teljes  hitben  nyúl  a  lanthoz,  hogy  mű- 
vészete anyagának  ismeretét  anyja  tejével  szívta 
magába;  nem  hogy  nálánál  kisebb  mester  szerény 
műhelyébe  menne,  mint  az  inaskodó  kőfaragó  — 
nemhogy  Fazekas,  Gvadányi  s  a  régi  krónikások 
öreg  alakjai  előtt  kalaplevéve  jelennék  meg  kérni, 
hogy  tanítsák  arra,  a  mit  tudnak  ;  de  világfájdalmas 
Werther-Kvekkerében,  kaczér  Byron-nyakkötőjével 
még  egy  Csokonai  kissé  czopfos,  de  ősmagyar 
alakja  mellett  is  oly  mosolygással  lejt  el  a 
költő -arszlán,  mint  valami  érdekes  furcsaság  mellett. 

Másrészt  azt  se  higyje  senki,  hogy  csak  a 
nagyrahivatott  költőnek  van  hatása  az  irodalom- 
ban, s  hogy  a  középszerűségnek  tanulmányában 
úgy  sincs  köszönet.  A  lángelmék  ritkák,  s  ők 
szintoly  kevéssé  tartanak  fön    irodalmat,    mint    a 

reformátorok  a  nemzetet.  Többet  tesznek  a  föntar- 
tásra,  mint  sok  középszerűség  összevéve,  de  nem 
mindent.  Ha  a  lángészre  nem  következnék  egész 
folytonos  sora  a  középszerű  tehetségeknek,  —  a 
mily  közökben  a  sors  a  zseniket  küldeni  szokta,  — 
sem  a  nemzet,  sem  az  irodalom  nem  érné  meg  az 
időt,  mikor  a  másik  az  egyik  reformátorra  követ- 
keznék. A  folytonosságot,  a  tulajdonképeni  élet- 
proczessust  a  középíehetség  tartja  fönn. 

Már  pedig  a  tehetségeket  lehetetlen  nem  in- 
teni, hogy  tanulmányozzák  azt,  a  mit  tanulni  nem 
csak  lehet,  hanem  kell  is.  Lehetetlen  nem  figyel- 
meztetni, hogy  van  mód,  hervadhatlan  koszorút 
nyerni  annak  is,  a  kit  nem  a  lángelme  babérjára 
teremtett  a  gondviselés  s  e  koszorú  azokat  fogja 
illetni,  kik  nemzeti  nyelvünk  kertjében  munkál- 
kodván, ha  uj  magot  nem  hinthettek  is  el,  de  nem 
is  engedtek  kiveszni  semmit.  Ily  működésre  nagy 
szükség  van  különösen  ma,  mert  a  nyelv  dolgá- 
ban —  ha  csokonaiasan  szabad  szólanunk  — 
kutya  van  a  kertben. 

Milyen  ez  a  mi  mai  magyar  nyelvünk  ? 

Roppant  gazdag  régi  szegénysége  mellett, 
amelyben  egy  Csokonai  sem  kerülhette  ki,  hogy 
legegyszerűbb  dalait  idegen,  latin,  német  szókkal 
ne  tarkázza;  roppant  hajlékony  és  finom  akkori 
merevségéhez  és  durvaságához  képest,  mely  miatt 
egy  Csokonai  is  nehézkes  fordulatokkal  s  rikító 
átmenetekkel  volt  kénytelen  megrontani  nem  egy 
játszi  költeményét.  Nyelvünk  ma  oly  gazdag,  hogy 
a  folyó  beszéd  győzi  a  politika,  sőt  a  diplomaczia 
nem  csekély  szükségeit,  valamint  legnagyobb  ré- 
szét az  ipar,  a  kereskedés  szükségeinek  s  a  tudo- 
mány legtöbb  fogalmát  (nem  tárgyát,  mert  arra  a 
német  sem  képes)  győzi  elnevezéssel;  nyelvünk 
oly  hajlékony,  hogy  a  folyó  beszéd  minden  hang- 
fokát, a  szónoklattol  a  társalgásig,  eltalálja,  s  hogy 

alig  van  a  másnyelvü  próza,  melyet  hozzáértő  em- 
ber a  maga  sajátságában  és  színében  lefordítani  ne 
birna.  Nyelvünk  oly  finom,  hogy  az  idegen  szót  már 
kilöki.  De  mind  ez  a  folyó  beszédről  áll  csupán. 

Máskép  vagyuk  a  költői  nyelvvel.  Ennek 
vannak  fogyatkozásai,  hézagai  s  e  hézagok  annyi- 
val fontosabbak,  mert  nem  csupán  a  kötött  be- 
szédre hatnak  ki.  A  költői  nyelv  —  ezt  nem  sza- 
bad felejteni  —  a  tulajdonképeni  fejtő  elem,  mely 
a  nyelvkincset  terméssel  gazdagítja :  a  próza  csak 
szaporít,  de  nem  hajt.  A  mit  a  költészet  ád  a 
nyelvkincsnek,  abból  gazdagszik  a  folyó  beszéd 
is;  de  a  mit  a  próza  utczai,  forumi  és  műhelyi 
szüksége  létrehoz,  annak  a  költészet  nem  igen 
veheti  hasznát.  Ásványi  képződés  a  próza  hala- 
dása, növényi  fejlés  a  költői  nyelvé.  Amaz  hason- 
lít a  kereskedő  gyors  szerzéséhez,  melyről  soha- 
sem tudni,  maradandó  szerzemény-e ;  emez  a  bir- 
tokosnak élőföldjéből  lassan  fölvirágzó  jóléte,  mely 
igaz,  hogy  függ  nemiben  az  időjárástól,  (a  zsenik 
jó  esztendője  ritka!)  de  mely  mégis  biztos,  ha 
öntudattal  javítják  folyton  a  földet. 

Ez  a  folytonos  javítás,  a  talaj  megújítása 
az,  a  mit  költőinktől  követelhet  a  nemzet;  s  épen 
ez  az,  a  mit  legkevésbbé  teljesítenek  az  epigonok. 
Tőlük  a  nyelv  ugyanazon  állomáson  maradhatna, 
a  melyen  Kazinczy,  Kölcsey  elhagyták.  Pedig  erre 
az  állomásra  a  költői  nyelv  nem  annyira  fejlődés, 
mint  ugrás  útján  jutott.  Megállapított,  ismert  érték 
majd  minden  szó,  a  melyet  használ  a  poézis  és  a 
mivel  a  prózai  szavak  összetétele  tarkázva  van,  az 
úgynevezett  poétikus  kitételek  pedig  úgy  viszonyk- 
nak  a  Csokonai  és  Arany  szépségeihez,  mint  a  gyü- 
mölcsnedvvel elegy  rocksdrops  édessége  a  gyümölcs- 
höz. Csupa  Bű  és  Báj,  és  változatul  olykor  Bű- 
báj :  ez  a  fiatal  költészet  alphája  és  ómegája.  Ha 
helylyel-közzel  kiemel  a  régi  nyelv  kincsverméből 
egy-egy    szót,    akkor   nem    arra  használja,    hogy 

kellő  helyen  mint  magától  értődő  dolog  természe- 
tes ízzel  érintse  az  olvasót,  hanem  (mint  egy  leg- 
újabb pályatárs)  oda  állítja  az  ujonczot  az  első 
sorba  és  kiteszi  a  skeptizálás  és  gúny  együttes 
tüzelésének.  A  hol  pedig  a  nép  forrásaiba  nyúl  le 
az  irodalom,  rendesen  nyersibe  tálal,"  és  vagy  a 
vaczkort  kinálja  alma  helyett,  vagy  az  árnyalatok 
és  mellékvonatkozások  gyökérszálai  nélkül  ülteti 
át  rövid  tengésre  az  új  növényt  a  költészet  meleg- 
ágyába. Pedig  javítani  kell  a  mi  költői  nyelvünk 
éloföldjét,  mívelni  és  emelni  —  és  e  szükség  kiál- 
tóbb a  politikai  ébredés  óta,  mint  azelőtt. 

Mert  a  mi  prózai  és  költői  nyelvünk  —  ha 
szabad  nyomán  maradni  a  kezdett  hasonlatnak  — 
oly  két  testvér,  a  hol  a  kereskedő  próza  a  maga 
növekedő,  s  bizonyára  üdvös  forgalmára  igen 
vette  és  veszi  igénybe  földmívelő  bátyjának  ter- 
mését, s  ez  kezdi  nagyon  kimeríteni  földjeit.  Két- 
szeres veszély !  A  föld  is  gyengül,  a  kereskedés  is 
szenved,  mert  folyton  növekedő  —  s  bizonyára 
nyereséges  —  forgalma  számára  idegentől  lesz 
kénytelen  kölcsönt  venni.  Az  ily  kölcsönök  drá- 
gák ;  a  kamat,  melyet  a  nyelv  érte  fizet,  idővel 
oly  magasra  rúghat,  hogy  azt  sem  tudja  a  tőzsér, 
mi  az  övé,  mi  nem. 

Más  néven :  nyelvünk  eredetisége  forog 
koczkán. 

A  költészetnek  kell,  okvetlenül  kell  teremnie 
annyit,  a  mennyiből  a  próza,  úgy  szólván,  nem- 
zeti kölcsön  útján  fedezheti  nagy  szükségeit. 

Erre  a  költő,  csakis  a  költő,  van  hivatva,  aki 
szerves  összefüggésben  adván  akár  újat,  akár  új 
gyanánt  a  régit,  nem  találja  annyira  útjában  a 
kritizálas  hajlamát  8  az  ellenkező  szokás  csökö- 
nyét,  mint  a  prózaista,  kitől  mindenki  kérdezi, 
miért  és  honnan  —  s  kitől  mindenki  azt  véli  kö- 
vetelhetni, hogy  „szóljon,   mindnyájunk  nyelvén." 

4* 


52  Dóczi  Lajos 

E  munkát  teljesítheti  minden  költői  talentum,  a 
kicsitől  a  legnagyobbig,  a  fordítótól  a  legsajátabb 
egyéniségig.  Nem  zseni  kell  éhez,  hanem  nemzeti 
irány;  nem  hamis  népdalok  pengetése,  sem  a 
népies  tárgyakra  való  szoritkozás,  hanem  a  nyelv 
széliemével  való  barátkozás  és  ismerete  mind 
annak,  a  mi  a  nyelv  naiv  korában  e  nyelven 
íratott., 

És  ebben  nem  is  kell  mindig  a  végforrások 
keskeny  ereihez  bujkálni  vissza:  itt  van  kész 
gyűjteménye,  nem  teljes,  de  gazdag  s  mi  fő,  tu- 
dásnak és  gyönyörnek,  ismeretnek  és  példának 
egyaránt  gazdag  medenczéje  :  a  tiszta  vizű,  magyar 
ízű  Csokonai  Vitéz  Mihály. 

Oda  érkeztem,  a  honnan  indultam.  Jóslat 
volt-e  a  kedvetlen  költő  ajkán  a  szo,  hogy  a  XX. 
századnak  ír,  annak  a  kornak,  a  melyben  a  ma- 
gyar, vagy  igazán  magyar  lesz,  vagy  igazán  semmi 
sem?  Kezdem  hinni,  hogy  a  jóslat  nekünk  szól; 
mert  nyelvünk  csakugyan  azon  válság  pontján  áll, 
a  hol  igazán  magyar  lehet,  de  szintúgy  igazán 
semmi  sem.  Ki  olvassa  hírlapjainkat,  szépirodal- 
miakat és  politikaiakat,  ki  hallgatja  országgyűlési 
szónoklatainkat  s  színpadi  zagyva,  erőtlen  oeszé- 
dünket,  ki  nézheti  új  könyveinket  s  főleg  —  isten 
bocsáss  —  új  költeményeinket,  hogy  el  birná-e 
hamarosan  dönteni :  magyar-e  ez  a  beszéd,  vagy 
semmi  sem  ? 

Kezdem  hinni,  hogy  nekünk  írt;  de  akkor 
olvassuk  is  és  tanuljuk ;  mit  ér,  föltámasztani 
alakját  érczből,  ha  föl  nem  támad  az  a  „monu- 
mentum aere  perennius,"  melyet  maga  vélt  állítani 
magának  és  nemzetének? 

De  föl  fog  támadni.  Van,  ki  tagadja  a  lélek 
halhatlanságát,  de  a  szellemét  nem  tagadhatja 
senki.  Amint  nem  enyészhetett  a  parányi  mag, 
melyet  vándor    madár   hordott  a  tengeren   át,  ha- 

nem  termett  őserdőt  az  ősi  kopárságon :  úgy  nem 
enyészhetik  el  föltámadás  nélkül  az,  amit  e  tenger- 
bánat fölött  szebb  szigetekre  szállongó  énekes  ma- 
dár elvetett.  Két  jóslata  közül  mégis  a  jobbvégze- 
tűt  választjuk  s  várjuk  dicsőülésének  igazi  perczét 
saját  szavaival : 

...  Él  az  úr  nemzetünk  Istene, 
Ki  árvanépének  ismét  megjelene, 
Él  az  úr  és  régi  szennyedből  kikelsz  még, 
Borongós  fölhőkkel  gyászoló  magyar  ég. 
Nem  soká  földerűi  ősi  dicsőséged; 
Ne  félj !  nagy  nemzetem  !  ne  félj !  nem  lesz  véged 

Vajha  napjaimat  addig  terjeszthetném, 
Hogy  e  boldog  idő  pontját  megérhetném, 
Lehetnék  nézője  im  ez  arany  kornak : 
Vígan  adnám  osztán  testemet  a  pornak, 
Hattyúba  szállt  lelkem  síromra  repülne, 
S  még  egyszer  a  magyar  dalra  megzendülne. 

^4  Mogyar  Könyvtár 

czélja  az,  hogy  a  magyar  és  külföldi  irodalom  termé- 
keit oly  olcsó  áron  hozza  forgalomba,  hogy  azokat  a 
legszerényebb  viszonyok  közt  élők  is  megszerezhessék. 
Mindamellett,  hogy  a  legjobb  minőségű  famentes  pa- 
píron a  legtisztább  nyomással  jelenik  meg,  a  MAGYAR 
KÖNYVTÁR  egy-egy  füzetének  ára  csak  30  fillér. 
Füzetei  nemcsak  királó  régibb  iróink  müveinek  gondos 
uj  kiadásait  tartalmazzák,  nemcsak  a  külföldi  irodalom 
remekeinek  jeles  fordításaival  gyarapítják  a  magyar 
közönség  könyvtárait,  hanem  közlik  ujabb  magyar  írók- 
nak eredeti  munkáit  is,  természetesen  javát  annak,  mit 
a  mai  magyar  tudományos  és  szépirodalom  termel. 

A  »MAOYAR  KÖNYVTÁR* 

lehetőleg  sokoldalú,  nagy  gondot  fordit  az  iskolai  szük- 
ségletre is,  külön  iskolai  kiadásokat  nyújtva  ;  amellett 
törekszik,  hogy  a  vállalat  olyan  legyen,  hogy  ax  ol- 
vasó közönség  minden  osztálya  találjon  benne  a  maga 
számára  valót.  Felöleli  a  szépirodalom  minden  ágát : 
ad  elbeszéléseket,  kisebb  regényeket,  színműveket,  ver- 
aeket ;  ezenkívül  közöl  az  irodalomtörténet,  nemzeti  és 
világtörténet,  a  természettudományokstb.  körébe  vágó 
munkákat  is.  A  ki  a  MAGYAR  KÖNYVTÁR  eddig 
megjelent  füzeteit  megazerzi,  a  legolcsóbb  áron  a  leg- 
tartalmasabb házi  könytárhoz  jut. 

C\X\  e».  és  kir.   udv.  kőnyv- 

1      \\\o       kereskedés  kiadása  = 
BUDAPEST,     ANDRÁSSY-UT     21. 


4p 


Gracza  György  j/yi/yi/ 

áz  m8-49-iki  magyar 

Szabadság/taroz  Tört  éne fe 

Az  lllusztrácziókat  (881  kép  *s  szinnyomatu 
mellékletek)  összeállította  KREITH  BÉLA  gróf. 
Teljes  öt  diszkötésű,  a  budai  honvédszobor 
dombornyomásával  ellátott  kötetben,  p  p  o  o  a 

ÁRA  70  KORONA. 

A  nagy  munkában  foglalt  Ufek  a  következő- 
képen oszlanak  meg :  Tartalmaz  :  338  arca- 
képet, 22  allegorikus,  106  csataképet,  17  em- 
lék-, 22  forradalmi  képet,  26  gúnyképét, 
53  hasonmást,  110  jelenetet,  39  katonai, 
40  akkori  látképet.  84  reliquiát,  24  szent- 
helyet ábrázoló  képet.  Összesen  881  kép, 
szines  műmellékletek,  térképek.  - 


=ss       Kiadta 


LAMPEL  R.  (WODIANER  F.  ÉS  FIAI) 

cs.  és  kir.  udv.  könyvkereskedése 
BU DAPEST,  VI.,  AN DRÁSS Y-ÚT  21.  SZÁ M 

Kapható  minden  kónyvkereskedéabtm. 


